“BROJ OBOLELIH SE SMANJUJE” Đerlek: Najbolja vest za građane pred Novu godinu je što je stigla vakcina i počeo proces imunizacije | Sandzak Live - Sandzaklive.Net- Najčitaniji web portal u Sandžaku - Sandzaklive\nHome COVID 19 “BROJ OBOLELIH SE SMANJUJE” Đerlek: Najbolja vest za građane pred Novu godinu...\n“BROJ OBOLELIH SE SMANJUJE” Đerlek: Najbolja vest za građane pred Novu godinu je što je stigla vakcina i počeo proces imunizacije\nBroj obolelih od virusa korona se smanjuje, rekao je za Novo jutro TV Pink je državni sekretar Ministarstva zdravlja Mirsad Đerlek.\nĐerlek je rekao da je najbolja vest za građane pred Novu godinu to što je stigla vakcina i počeo proces imunizacije. Takođe, on je istakao da je vakcina snažno oružje da se odupremo surovom trećem talasu, ali i istakao da je zdravstveni sitem i dalje pod velikim pritiskom.\n– Smanjuje se broj obolelih, ali ono što zabrinjava jeste da sada imamo 9.732 pacijenta u bolnicama, zdravstveni sistem i dalje trpi – rekao je Đerlek.\nKako je objasnio bakterijska infekcija rešava se antibioticima, ali za virusnu infekciju jedini lek je preventiva, odnosno vakcina. Istakao je zanačja vakicnacije i pozvao je građane da se odazovu. Kaže da onih 700 koji su do sada vakcinisani prate 24 sata svakoga dana i da do sada nije primećena nijedna iole ozbiljnija nuspojava i da sve pritiče u najboljem mogućem redu.\n– Šteta bi bila da odličan rezultat kojem se krećemo pokvarimo nekim nepromišljenim potezima – kazao je Đerlek.\nKada je u pitanju novi soj vakcine, Đerlek kaže da je trenutno takav stav da i na njega vakcina koja postoji utiče i da za sada ne treba podizati veliku paniku povodom toga, iako je tačno da je 70 odsto zarazniji, ali i da ne izaziva teže kliničke slike.\nĐerlek kaže i da je realno da se u Srbiji u januaru mogu očekivati pored Fajzerove vakcine i vakcina Sputnjik V i kineska vakcina i ističe da su sve vakcine fantastične.\n– Važno je da se što pre u što većem broju vakcinišemo i da stvorimo kolektivni imunitet. Fantastične su sve vakcine i ona koja prva dođe treba da se koristi. Nema potrebe da budemo protiv toga, vakcina spašava život, korona je zlo – kazao je Đerlek.\nDoktor Dejan Trailov iz Kriznog štaba KBC Zvezdara kaže da se oseća blago popuštanje trećeg talasa, međutim da se to odnosi više na zdravstveni sistem, nego na građane.\n– Građani ovo što sam rekao ne treba da shvate tako da ne treba više da vode računa o poštovanju mera, naprotiv, to znači da su dobro radili i da treba nastaviti tako, daleko smo od kraja, ali idemo dobrim putem – kazao je dr Trailov.\nIzvor: Blic/ Tanjug\nFoto: Foto: Tara Radovanović / Tanjug\nPrevious articleBez preminulih, u bolnici 100 covid pacijenata\nNext articleBrnabić: Krizni štab u utorak o merama za Novu godinu


Van Avermae je u sprint završnici pobedio Slovaka Petera Sagana, kome je to 15. drugo mesto na Tur de Fransu u karijeri.\nBelgijanac je polubrdsku etapu voženu od Murea do Rodea, dugu 198,5 kilometara, završio za četiri sata, 43 minuta i 42 sekunde. Sagan je kroz cilj prošao u istom vremenu kao i pobednik, dok je treće mesto sa tri sekunde zaostatka zauzeo Belgijanac Jan Bakelants iz AG2R tima.\nVodeći u generalnom plasmanu, Frum, kroz cilj je prošao kao šesti sa sedam sekundi zaostatka, a u istom vremenu su trku završili još desetorica takmičara, među kojima je njegov prvi pratilac Amerikanac Tidžej van Garderen.\nFrum u generalnom plasmanu ima dva minuta i 52 sekunde prednosti u odnosu na Van Garderena, dok je Kolumbijac Nairo Kintana treći sa tri minuta i devet skundi zaostatka.\nNaredna, 14. etapa Tur de Fransa, duga 178,5 kilometara voziće se sutra od Rodea do Mendea.


Pražani skupo plaćaju struju – Nadlanu.com\nPražani skupo plaćaju struju\nPRAG, 4. februara 2010. (Beta) - Na listi cena kilovat sati u Evropskoj uniji, Pražani se nalaze na petom mestu, pokazalo je poređenje sa novom austrijskom studijom organizacije E-control koja prati cene energenata.\nStudija je poredila cene za kilovat čas u "staroj" Evropi - u 15 članica koje su Uniju činile pre proširenja 2004. godine i utvrdila da najskuplju struju plaćaju žitelji Kopenhagena, Berlina i Brisela.\nU Kopnehagenu građani plaćaju kilovatčas 28 centi, dok Pražane kilovat čas električne energije košta 18,7 centi. Struja u Uniji je pored Kopenhagena skuplja samo još u Berlinu, Briselu i Beču, javljaju češki mediji.\nČesi ne samo da se žale na skupu električnu energiju i osnovali su i udruženje građana za pravedne cene struje, već i na to što njihov elektro-energetski gigant ČEZ šalje neplatišama svoje "komandose". Reč je o specijalnoj službi ČEZ-a koja ima zadatak da se bori protiv krađe struje i neplatiša.\nČeški premijer Jan Fišer zatražio je od nadzornih organa, pre svega Ministarstva finansija, da spreče ČEZ da se bavi poslovima koji spadaju u nadležnosti države, odnosno policije.


Turistički vodič: Zaplovite Savom na brodu "Beograd 25" - BalkaniYUm.TV '); } //]]>\nZaplovite Savom na brodu "Beograd 25"\nBrod "Beograd 25" počeo je u utorak sezonu plovidbe koja će trajati do 1. novembra, a zainteresovani građani moći će svakog dana u dva termina da plove na relaciji Dorćol - Ada Međica - Dorćol.\nKapetan broda Nenad Plazinić izjavio je danas da brod isplovljava svakog dana u 18.30 i 20.20 sati, plovidba traje sat i trideset minuta, a njena relacija iznosi 16 kilometara.\nTokom plovidbe putnici će moći da slušaju prigodnu muziku sa pričom o Beogradu, Savi, Dunavu, beogradskim mostovima, rečnom saobraćaju.\nPutnički brod "Beograd 25" ima 50 sedećih mesta, putnici broda mogu kupiti piće po popularnim cenama, a brod je namenjen i za najmove - po satu, dnevni i noćni najam, rekao je Plazinić novinarima tokom promotivne vožnje tim brodom.\nBrod je porinut 1995. godine i do sada je njime prevezeno više od 150.000 putnika, podsetio je Plazinić i dodao da je taj brod vlasništvo javnog preduzeća "Milan Gale Muškatirović".\nPotpredsednik opštine Stari grad Ana Danilović kazala je ta opština finasirala popravku broda i stavila ga ponovo u funkciju, jer prošle godine nije saobraćao.\nOna je izrazila očekivanje da će potencijal Starog grada, koji leži na dve reke, na ovaj način biti još bolje iskorišćen.\nDirektorka Turističke organizacije Beograda Jasna Dimitrijević rekla je da vožnja tim brodom još jedan turistički potencijal grada, koji će njegovu turističku ponudu učiniti još boljom i atraktivnijom.\nKarta za odrasle košta 300 dinara, a za decu do 15 godina 150 dinara.\nCena đačkih ekskurzija u trajanju plovidbe od jednog sata po učeniku iznosi 200 dinara, zakup broda u vremenu od osam do 18 sati košta 10.000 dinara za sat plovidbe. Zakup broda za izlete (trajanje plovidbe od devet sati do 17 časova) košta 50.000 dinara.\nNoćni zakup broda "Beograd 25" od 22 sata do šest sati ujutru košta 12.000 dinara za plovidbu u trajanju od jednog sata.


Preporuka: 780 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 780 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 661 / Link / Replika: 7 / Molimo vas da se ulogujete ili registrujete da biste mogli da šaljete komentare.\nPreporuka: 781 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 782 / Link / Replika: 54 / Molimo vas da se ulogujete ili registrujete da biste mogli da šaljete komentare.


Svi mladi u Srbiji sanjaju isti san - iseljenje u Nemačku - Šljaka Karijera\nSvi mladi u Srbiji sanjaju isti san – iseljenje u Nemačku\nadmin 16. aprila 2019. 16. aprila 2019. 0\nGde god nema egzaktnih, zvaničnih podataka, tu ostaju nagadjanja, procene, analize. Tako je i sa brojem mladih koji napuštaju Srbiju u potrazi za poslom u inostranstvu.\nNo, odlazak i nalaženje posla u Nemačkoj već dugo je sveprisutna pojava u našoj svakodnevici. Svako u svom okruženju zna za mnogo onih koji su otišli odavde, verujući u bolji život i posao u Nemačkoj. To nameće pitanje koliko je do sada mladih našlo posao u Nemačkoj i, možda još važnije, kako svoju budućnost vide mladi u Srbiji.\nJedno takvo zanimljivo istraživanje pod nazivom „Mladi u Srbiji 2018/2019“ sprovela je Fridrih Ebert fondacija u Srbiji. A rezultati, i više od očekivanja, dramatično dovode u pitanje budućnost Srbije.\nKoliko mladih u Srbiji želi da napusti zemlju?\nPodatak koji ovu pojavu ilustruje na najbolji način kaže da tri četvrtine mladih u Srbiji, izmedju 14. i 29.godina starosti želi da napusti zemlju. Tako je Srbija bez premca na prvom mestu medju zemljama u regionu po broju mladih koji žele emigraciju. U regionu u kojem su i Bosna i Hercegovina, Hrvatska, Albanija, Makedonija…\nDrugi, jednako ilustrativan podatak do kojeg se došlo u pomenutom istraživanju kaže da mladi u Srbiji koji su odlučili ili žele da emigriraju biraju Nemačku kao zemlju sa najboljim mogućnostima.\nMedju onima koji žele da odu iz zemlje značajno je učešće onih koji imaju izražene ambicije u daljem obrazovanju i usavršavanju. Želja za odlaskom iz zemlje prisutna je kod oba pola, kao i u različitim regionima Srbije.\nMedju učenicima u Srbiji više od jedne trećine jako ili veoma jako želi da ode iz Srbije. Medju mladima koji nisu u sistemu obrazovanja četvrtina njih želi da napusti zemlju.\nKuda mladi iz Srbije žele da odu? Čemu se nadaju?\nKao što istraživanje potvrdjuje, Nemačka je san velike većine mladih u Srbiji. Osim Nemačke, mladi svoju budućnost traže u Austriji, Švajcarskoj i SAD.\nKada govore o motivima svoga odlaska iz Srbije u pravilu navode lošu situaciju i pesimizam da su promene moguće u kratkom periodu, a poboljšanje socijalnih prilika neizvesno.\nOčekivanja većine mladih ljudi iz Srbije koji su se odlučili za odlazak iz Srbije idu u pravcu poboljšanja materijalno finansijske situacije, stvaranja bolje osnove za dalje stručno usavršavanje i obrazovanje. San o uredjenom sistemu vrednosti deo je očekivanja svih.\nIstraživanje je pokazalo da mladi koji žele ili su već odlučili da odu iz zemlje nemaju uvek dovoljno informacija o uslovima, postupcima i procedurama koje ih očekuju tokom realizacije svoje odluke da nastave život u Nemačkoj. Najčešće se odlučuju za pomoć i sugestije rodjaka i prijatelja koji su već u Nemačkoj.


Šeranić: Kapaciteti koje imamo možda ne budu dovoljni - NTV Arena\nMinistar zdravlja i socijalne zaštite Republike Srpske Alen Šeranić rekao je danas da Bolnica Gradiška prelazi u kovid režim.\n“Bolnički kapaciteti kojima rapsolažemo u narednim danima možda neće biti dovoljni i moraćemo da otvaramo nove. Banja Slatina je spremna – rekao je ministar.\nŠeranić je rekao da je broj hospitalizovanih pacijenata, prema posljednjim podacima, dostigao 1.000, te da je epidemiološka situacija teška.\nOn je najavio da će predložiti Republičkom štabu za vanredne situacije da se smanje programi rada bolnica, odnosno da se zbrinjavaju pacijenti koji zahtijevaju hitno zbrinjavanje.\nNa konferenciji za novinare održanoj nakon sastanka sa direktorima bolnica u Republici Srpskoj, ministar je rekao da je razgovarano o organizaciji bolničkih kapaciteta za zbrinjavanje povećanog broja pacijenata oboljelih od kovida 19.\nŠeranić je naglasio da je na sastanku konstatovano da bolnice imaju dovoljno zaštitne opreme i lijekova.\nGradski štab uskladio protivepidemijske mjere sa Republičkim\nZajedničkom borbom protiv smrtonosnog virusa korona


Poljskoj „ruska pretnja“ služi da ojača vojsku na račun NATO-a - Sputnjik Srbija\n11:41 08 Avgust 2020\n21:07 06.01.2016 Preuzmite kraći link\nGromoglasne tvrdnje Varšave da je pod pretnjom koja dolazi iz Rusije, ničim nisu potkprepljene. U stvarnosti Poljska pokušava da razmesti vojsku NATO-a na svojoj teritoriji na tuđ račun, piše američki stručnjak za bezbednost Dag Bendou.\nPoljska teži da na svojoj teritoriji razmesti vojsku NATO-a, zbog čega govori o „ruskoj pretnji“, dok ostale evropske zemlje Rusiju ne doživljavaju na taj način, piše bivši specijalni pomoćnik predsednika SAD Ronalda Regana u tekstu za Nešenel interest.\nKao domaćin samita NATO-a 2016, Poljska je jasno dala do znanja svima da je njen glavni cilj da se u nekoliko narednih meseci izvrši pritisak na članice Alijanse da joj pruže vojnu pomoć.\nPoljska vlada je objavila da će se svetski lideri okupiti u julu ove godine u Varšavi da bi razmotrili kako da se „najefikasnije bore protiv pretnji“, a glavna od njih je „agresivna Rusija“.\nSada poljske vlasti zahtevaju razmeštanje vojske NATO-a na svojoj teritoriji i čak će pokušati da zaključe sporazum s Velikom Britanijom.\nU zamenu za to Poljaci obećavaju da će doprineti „ograničavanju priliva migranata u Britaniju“, piše Dag Bendou.\nU međuvremenu, većina država-članica NATO-a u Evropi smanjuje vojne budžete. Niko ne može ozbiljno da očekuje da će Danska, Italija ili Španija omogućiti stalno prisustvo vojske Alijanse u Poljskoj.\nNemačka je takođe javno odbacila ovu ideju, isto kao i Grčka i Hrvatska.\nSamo Velika Britanija i Francuska ostaju realni kandidati, ali obe države su nedavno vrlo nerado prekinule smanjivanje vojnih budžeta.\nOstaju samo SAD, koje će Poljska nagovarati da „nastave da štite kontinent koji ne uviđa veliku neophodnost da se štiti“, navodi politikolog.\nEvropske članice NATO-a, izuzev Estonije, Grčke i Poljske, ne troše čak ni dva odsto BDP-a koje su članice Alijanse dužne da izdvajaju za vojne rashode.\n„Dva procenta nije mnogo ako verujete da je vaša zemlja pod pretnjom autoritarne, agresivne sile. A Poljska i dalje sebe smatra nezaštićenim istočnim obodom NATO-a i glasno izražava strah od ’ruske pretnje’. Ne želeći da se u to upušta samostalno, Poljska zahteva da druge članice NATO-a pokažu da ispunjavaju obavezu da se brinu o zaštiti“, navodi autor.\nPodrazumeva se da „ruska pretnja“ nije tako velika kao što Poljska želi da predstavi. Bez obzira na zabrinutost Varšave povodom „Centralne i Istočne Evrope“, od Rusije nema nikakve realne pretnje tom regionu i niko čak ne može ni da zamisli „preporod Crvene armije koja je krenula ka Crnoj Gori“. Poljska je, zapravo, potpuno bezbedna, smatra američki politikolog.\nPrema mišljenju autora, za Evropu je došlo vreme da se samostalno brine o svojoj bezbednosti, a ne da se oslanja na SAD i na novac američkih poreskih obveznika.\nOpravdanost NATO-a kao saveza, u kojem su glavne bile SAD, nestala je još pre nekoliko godina. Sada je došlo vreme da se formira drugačija vojna alijansa koja bi navela Evropu da ulaže u svoju bezbednost, kao što sada u nju ulažu SAD.\n„Poljska hoće da napravi posao, razmeštajući vojsku NATO-a na svojoj teritoriji. Vašington mora da pokaće da bez obzira na ono što žele druge zemlje, Amerikanci neće u tome učestvovati“, piše Dag Bendou.\nruska pretnja, vojni budžet, NATO, Evropska unija, Poljska, Velika Britanija


Microsoft AI generiše veštački govor poput ljudskog mozga | PC Press\nMicrosoft AI generiše veštački govor poput ljudskog mozga\n27. maj 2019. Milan Živanović\nKonverzija tekstualnih zapisa u govor postaje sve brža i inteligentnija, a jedini problem je to što sistemi veštačke inteligencije još uvek zahtevaju puno vremena za treniranje kako bi proizveli govor koji je uverljiv. Microsoft bi to uskoro mogao da promeni, budući da je na putu da sa timom kineskih stručnjaka pronađe efikasniji način za generisanje govora uz pomoć veštačke inteligencije.\nNaime, radi se o tome da su timovi udruženim snagama proizveli sistem veštačke inteligencije koji može da generiše veštački govor na osnovu samo 200 uzoraka, koji u proseku traju oko 20 minuta, te odgovarajućih transkripcija. Sistem se delimično oslanja na Transformers – duboke neuralne mreže koje grubo imitiraju ponašanje neurona u mozgu. Tako ove mreže svaki unos obrađuju efikasno, pa složene tekstove brzo transformišu u govor.\nDobijeni rezultati još uvek nisu savršeni, pa glas zvuči pomalo „robotski“, ali tačnost konvertovanih reči ide do čak 99,84%. Što je još važnije, ovaj bi sistem konvertovanje teksta u govor mogao da učini znatno pristupačnijim, budući da bi sistem koji nije zahtevan mogao da olakša posao malim kompanijama i pojedincima.\nTagovi: AI, Microsoft, Transformers, veštačka inteligencija\n← U Kancelariji za IT i eUpravu predstavljeni novi projekti\nHermeus avion: Od Njujorka do Londona za 90 minuta →


Vučić i Mogerini: Očuvati stabilnost regiona\nArhiva - Tadašnji prremijer Srbije Aleksandar Vučić i visoka predstavnica EU za spoljnu politiku i bezbednost Federika Mogerini\nPredsednik Srbije Aleksandar Vučić i visoka predstavnica EU za spoljnu i bezbednosnu politiku Federika Mogerini u petak uveče razgovarali su u Dubrovniku o koracima koje Srbija treba da preduzme kako bi ubrzala svoj put ka Evropskoj uniji.\nVučić je rekao da je Srbija posvećena očuvanju stabilnosti i da će učiniti sve da na ravnopravnim osnovama razgovara sa svima na Balkanu, uz poštovanje međusobnih razlika, saopštila je služba za saradnju s medijima predsednika Srbije.\nKazao je da je njegova ideja o uspostavljanju jedinstvenog tržišta na Zapadnom Balkanu ili regionalne ekonomske zone samo način da zemlje regiona ubrzaju svoj ekonomski rast, navodi se u saopštenju.\n"Srbija nije, niti će ikada bilo koga primoravati da u tom projektu učestvuje", naveo je Vučić.\nMogerini je rekla da ljudi u regionu Zapadnog Balkana moraju da očuvaju stabilnost, ali da moraju više da razgovaraju i rešavaju konkretne probleme, dodaje se u saopštenju.\nVučić u Dubrovniku predstavlja Srbiju na sastanku regionalne inicijative Proces saradnje u jugoistočnoj Evropi (SEECP), gde je imao bilateralne sastanke i s hrvatskom predsednicom Kolindom Grabar Kitarović i bugarskim premijerom Bojkom Borisovom.\nČlanice SEECP su Albanija, Bosna i Hercegovina, Crna Gora, Bugarska, Grčka, Hrvatska, Makedonija, Moldavija, Rumunija, Slovenija, Srbija i Turska. Kosovo učestvuje pod oznakom SEECP učesnik (participant).\nSastanak Vučić-Tači u ponedeljak u Briselu\nVisoka predstavnica EU za spoljnu politiku i bezbednost Federika Mogerini biće u ponedeljak u Briselu domaćin neformalnog sastanka predsednika Srbije i Kosova Aleksandra Vučića i Hašima Tačija, saopšteno je iz EU.\nOvo je saopšteno posle bilateralnih sastanaka koje je Mogerini imala na margini samita Procesa saradnje zemalja jugoistočne Evrope (SEEPC) u petak uveke u Dubrovniku.\n"Vučić i Tači razmeniće stavove o nastavku dijaloga za normalizaciju odnosa Kosova i Srbije kao i o širem razvoju dogadjaja u regionu Zapadnog Balkana", navodi se u saopštenju.


EMS: trafostanica “Valač” je i dalje u našem sastavu | Energetski portal Srbije\nAkcionarsko društvo “Elektromreža Srbije” danas je saopštilo da je trafostanica “Valač“ na severu Kosova i Metohije dalje u njegovom sastavu i da su netačne infromacije da su zaposleni tokom vikenda praznili tu stanicu.\n“Povodom navoda koji su se pojavili u pojedinim medijima, a po kojima su “radnici “Elektromreža Srbije” AD ( EMS AD) tokom vikenda praznili trafostanicu “Valač” (TS “Valač”)“, obaveštavamo javnost da su ti navodi apsolutno netačni”, navodi se u saopštenju ovog preduzeća.\nKako dalje objašnjavaju, „Elektromreža Srbije“ ne predaje svoju trafostanicu, zaposleni koji su raspoređeni na radno mestu u TS “Valač” na svojim su radnim mestima i nikakvu opremu iz TS ”Valač” nisu iznosili, niti je trafostanica ispražnjena.\n“EMS AD ne želi da se upušta u političke izjave koje pojednici daju, a pojedini mediji prenose, ali apelujemo na celokupnu javnost da ne naseda na netačne informacije i unosi nemir, pre svega među zaposlene u našoj kompaniji, ali i na sve ljude koji žive na Kosovu i Metohiji i celokupnu javnost”, kažu i saopštenju iz ovog preduzeća.\nIzvor: „Eletromreža Srbije“ AD\nEMS deli stipendije đacima elektrotehničkih škola\nU planu rekonstrukcija nadzemnog dalekovoda Valjevo-HE...\nU planu rekonstrukcija i dogradnja TS „Kraljevo 3“


Jasmin Malkočević iz Tuzle izvršio suicid u hotelskoj sobi – Radio Studio D ::: 99,40 i 97,40 FM\nJasmin Malkočević iz Tuzle izvršio suicid u hotelskoj sobi\nBeživotno tijelo Jasmina Malkočevića iz Tuzle, čiji je nestanak porodica prijavila tuzlanskoj policiji 15. decembra u 19:30 sati, pronađeno je u četvrtak u jutarnjim satima u sobi Hotela President u mjestu Ljubače. Smrt je konstatovana na mjestu događaja od strane dežurnog ljekara. Kako je potvrđeno za tip.ba, radi se o suicidu.\nU toku je uviđaj kojim rukovodi dežurni tužilac Tužilaštva Tuzlanskog kantona u saradnji sa službenicima Odjela kriminalističke policije PU Tuzla.\nMalkočević je bio muzičar iz Tuzle, a široj javnosti postao poznat tokom jedne od sezona muzičkog show programa ZMBT (Zvijezda možeš biti ti) na Hayat televiziji. Nakon završenog takmičenja Jasmin se nastavio baviti muzikom.\nViše informacija će biti poznato nakon što budu okončane uviđajne radnje.\nPrevious article U FBiH produžene higijensko epidemiološke mjere za 14 dana\nNext article Inicijativna grupa “Aktivno starenje” Dragunja organizuje humanitarni bazar


Polovni Linden kamioni za vucu oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Specijalizovana oprema za rukovanje teretom > Kamioni za vucu > Linden\nPolovna Linden kamioni za vucu na prodaju\nOvde je kompletna lista polovnih Linden kamioni za vucu oglasa za prodaju na Mascusu. Linden kamioni za vucu oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Linden kamioni za vucu u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Linden kamioni za vucu i druge opreme\nOvde je kompletna lista polovnih Linden kamioni za vucu za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Linden kamioni za vucu koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Linden kamioni za vucu.


Udruženje pedijatara Srbije: Od omikrona oboleva veći broj dece, roditelji da se vakcinišu - Bebac.com\n12.01.2022. / Izvor: Bebac.com\nPedijatri ukazuju da se razmotri predlog da deca starija od 12 godina prime i treću dozu vakcine protiv kovida\nUdruženje pedijatara Srbije upozorilo je da je usled širenja omikron soja koronavirusa vrlo izvestan veliki porast broja zaražene i hospitalizovane dece.\nPodaci iz SAD i zemalja Evrope ukazuju da broj registrovanih slučajeva koronavirusa u uzrastu do 18 godina konstantno pokazuje porast i u apsolutnim ciframa i po učešću u ukupnom broju obolelih. Budući da veći broj dece oboleva, više je i onih kod kojih je klinička slika teža i zahteva lečenje u bolničkim uslovima. Takođe, uočen je lagani porast najtežih oblika bolesti multisistemskog inflamatornog odgovora (MIS-C), stoji u saopštenju Udruženja pedijatara.\n— Karakteristika prethodnog epidemijskog talasa (delta soj) bio je porast broja obolele dece u odnosu na prethodni, a izvesno je da će omikron soj zahvatiti još veći broj mlađih od 18 godina. Najveći broj obolele i hospitalizovane dece u državama zahvaćenim omikron sojem je kod mlađih od četiri godine. Posebno zabrinjavajuće je da su brojke u porastu u zemljama sa procentom vakcinisanih značajno većim od Srbije.\nUdruženje pedijatara Srbije naglašava da je jedini način da zaštitimo decu uzrasta do četiri godine vakcinacija svih u njihovom okruženju.\n— Udruženje pedijatara Srbije stoga još jednom apeluje da se vakcinišu i prime buster dozu roditelji koji to do sada nisu učinili. U istom kontekstu, Udruženje apeluje da se deca starija od 12 godina vakcinišu, kao i da se razmotri predlog da deca starija od 12 godina prime i treću, buster dozu vakcine protiv kovida — saopštilo je Udruženje.\nSpisak najčešćih simptoma omikrona:\nOpširnije o vakcinaciji dece protiv virusa korona pročitajte u našem tekstu:\nVakcinacija dece protiv kovida >>\nPovećava se broj dece obolele od kovida\nDelta soj ne izaziva teže slučajeve kod dece i adolescenata


Najgori poslovi u 2016. godini – Bankar.me\nNajgori poslovi u 2016. godini\nMay 16, 2017 POSAO I KARIJERA, SVE VIJESTI Leave a comment\n“CareerCast” je koristeći metodologiju koja analizira uticaj okruženja na osobu, zaradu, mogućnost za napredovanje i 11 različitih faktora stresa, došao je do zaključka da je najbolji posao kojim se možete baviti na planeti analiza podataka.\nPored toga, u digitalnom vremenu u kojem živimo, najperspektivniji su poslovi u oblasti informacionih tehnologija. Međutim, da li ste se skoro zapitali koji su poslovi ocijenjeni kao najgori? Da li se možda vaše zanimanje nalazi na listi 10 najgorih?\nNaime, podaci su pokazali da je novinar ubjedljivo najgore zanimanje, kada se uzme u obzir potrebno obrazovanje, uslovi rada i prosječna primanja. Iznenađujuće, rezultati pokazuju da je novinarstvo gore zanimanje od npr posla drvosječe, deratizera, maloprodajnog trgovca, taksiste i vatrogasca.\nZanimanje u sferi radijskog emitovanja\nVojni činovnik nižeg ranga\nRadnik u agenciji za reklamiranje\nPOJMOVIKoji su poslovi najteži Najbolje plaćeni poslovi Najgori poslovi najstresniji poslovi na svijetu\nDeset načina da smanjite svakodnevni stres


Ljiljana Kunosić, dobitnica priznanja za doprinos razvoju FMCG industrije - InStore.ba\nHome Aktuelno Ljiljana Kunosić, dobitnica priznanja za doprinos razvoju FMCG industrije\nUpravljati kompanijom koja broji više od 9.000 zaposlenika, san je svakog menadžera, ali upravljati uspješno i to raditi godinama, kontinuirano razvijajući biznis kao i prateće djelatnosti mogu samo najbolji.\nLjiljana Kunosić, 26 godina je na čelu najvećeg trgovačkog lanca u BiH, kompanije Bingo. Iz dana u dan susreće se sa promjenama na tržištu i u industriji, nastojeći da zajedno sa svojim timom primjenjuje nove modele poslovanja, kako bi u ovim izazovnim vremenima osigurali kontinuitet u lancu snabdijevanja, nastoje širiti maloprodajnu mrežu, podizati kvalitete usluge i ambijenta u trgovinama, imati zadovoljne potrošače, partnere, ali prije svega zaposlenike.\nStabilan domaći trgovački lanac garant je pozitivnih kretanja unutar industrije robe široke potrošnje. Da bi se to postiglo, menadžment istog, mora biti involviran u sve segmente poslovanja, pravovremeno reagujući na sve što donosi kompleksno okruženje i situacija, a upravo u tome i jeste snaga, i to na površinu dovodi najhrabrije i najodvažnije.\nLiderica, poput Ljiljane Kunosić, koje je do izvrsnosti u svom poslu došla predanim radom, na 8. FMCG RETAIL SUMMITU, nagrađena je posebnim priznanjem za doprinos razvoju industrije, a na prijedlog prošlogodišnjeg dobitnika Petra Ćorluke, vlasnika kompanije Violeta.\n–Zahvaljujem organizatoru za ovaj izuzetan događaj i prilici da se družimo, razmijenimo iskustva i mišljenja, a posebno hvala Petru Ćorluki. Nadam se da ću ja iduće godine predložiti nekoga mlađeg, ko će napredovati, donijeti nove ideje i energiju, kako bi Bosna i Hercegovina išla dalje, izjavila je Ljiljana Kunosić.\nNagrada je svojevrsni pečat na uspješan rad, rezultate i doprinos FMCG industriji, ali i zajednici.\nBiti liderica u najvećoj i najvrjednijoj industriji, potvrda je vrijednosti i načela koje njeguje kompanija Bingo, koja inspirirana svojim potrošačima, građanima naše zemlje kreira bolji poslovni ambijent čineći svakodnevni život boljim i jednostavnijim.\nPrevious articleLidl dostigao brojku od 700 prodavnica u Italiji\nNext articleBrazil planira nadomjestiti uvoz mesa u Evropi\nPOSEBNA EMOCIJA OBILJEŽILA 7. FMCG RETAIL SUMMIT U SARAJEVU\nŠkotska: Lidl postavio aparate za otkup reciklabilne ambalaže\nUnatoč pandemiji dm stabilno posluje\nNAJAVA TEME 127. BROJA INSTORE MAGAZINA


Radio Luna :: Svet :: Srbija najlošije ocenjena u regionu po vladavini prava\nNaslovna | Svet | Srbija najlošije ocenjena u regionu po vladavini prava\nSrbija najlošije ocenjena u regionu po vladavini prava\nNa listi 113 država iz celog sveta, Srbija se našla na 76. mestu.\nSrbija je prema indeksu vladavine prava Svetskog projekta pravde pala za dva mesta i iza je svih drugih balkanskih zemalja. Na listi 113 država iz celog sveta, Srbija se našla na 76. mestu. Na globalnom nivou zabeležen je opšti pad vladavine prava, a u dve trećine zemalja pogoršano je stanje u oblasti osnovnih ljudskih prava.\nPrema indeksu vladavine prava, koji meri poštovanje osnovnih principa pravde, Srbija je dobila ocenu 0,5 na skali od 0 do 1, dok su sve ostale zemlje regiona dobile veću ocenu.\nNajbolje ocenjena balkanska zemlja je Slovenija, koja je zauzela 26. poziciju, zatim Rumunija na 29. mestu i Hrvatska na 35. Slično stanje u oblasti vladavine prava je u Bugarskoj (55), Bosni i Hercegovini (56) i Makedoniji (57), dok je Albanija na 68. mestu. Crna Gora i Kosovo nisu obuhvaćeni istraživanjem.\nSrbija je najbolje ocenjena u kategoriji bezbednosti i to je jedina oblast u kojoj je zabeležen napredak. Parametar “odsustvo građanskog sukoba” u okviru te oblasti jedini je za koji je Srbija dobila maksimalnu ocenu.\nOcenu iznad 0,5 dobila je još samo u oblasti osnovnih prava, zahvaljujući pre svega slobodi veroispovesti i odsustvu diskriminacije, ali je u okviru tih prava za slobodu izražavanja dobila ocenu 0,49.\nLošija situacija u odnosu na prethodnu godinu zabeležena je u kategoriji “otvorenost državnih institucija”, gde je za pravo na informisanje Srbija dobila ocenu 0,47, a za dostupnost zakona i dokumenata vlasti 0,53.\nKada je u pitanju korupcija, najlošija je situacija u zakonodavnoj grani vlasti, a najbolja u policiji i vojsci.\nSrbija je najlošije rangirana po faktoru “ograničenje ovlašćenja vlasti”, po kojem je na 97. mestu. U okviru tog faktora najslabiju ucenu, 0,29, dobila je za kažnjavanje zvaničnika za zloupotrebu položaja.\nSkandinavske zemlje na vrhu liste\nNa prvom mestu po indeksu vladavine prava je Danska, a iza nje su Norveška, Finska i Švedska, zahvaljujući pravosudnim sistemima koji se efikasno bore protiv bezakonja i nepravde. Sve četiri zemlje, kao i Holandija, imaju ocenu veću od 0,85.\nNa dnu liste je Venecuela, gde je gotovo došlo do potpunog urušavanja vladavine prava, pored hiper-inflacije, korumpiranog sudstva, nasilnog zatvorskog sistema i gde se svakog dana ubije od 56 do 73 osobe. Ispred nje su Kambodža i Avganistan.\nNemačka je na šestom mestu, Velika Britanija na 11, Francuska na 18, SAD na 19, Kina na 75, Rusija na 89, a Turska na 101.\nRumunija se sa relativno dobrom ocenom 0,65 našla na 29. mestu, uprkos reformi pravosuđa za koju građanski aktivisti tvrde da će uruštiti vladavinu prava u zemlji i poništiti dosadašnji napredak u suzbijanju korupcije, prenosi BIRN.\nMeđu zemljama istočne Evrope, stanje u vladavini prava se najviše pogoršalo u Poljskoj, gde je zabeležen opadajući trend u kategorijama ograničenje ovlašćenja vlasti, otvorenost državnih institucija, osnovna prava i krivično pravo.\nNajveći pad u odnosu na prošlu godinu zabeležili su Filipini, za 18 mesta, zbog vladine nasilne kampanje protiv narkotika.\nOpšti pad ljudskih prava\nIndeks vladavine prava je od prošle godine opao u 38 zemalja, piše britanski list Gardijan.\n“Svedoci smo globalnog pogoršanja u osnovnim askpektima vladavine prava”, rekao je osnivač Svetskog projekta pravde Vilijam Nojkom.\nOd objavljivanja prethodnog indeksa vladavine prava u oktobru 2016, većina zemalja je ocenjena lošije u oblasti ljudskih prava, ograničenja ovlašćenja vlasti i građanske i krivične pravde, navodi se u izveštaju.\nNajveći pad zabeležen je u kategoriji osnovnih prava, u okviru koje se između ostalog meri diskriminacija, pravo na život i bezbednost, sloboda izražavanja i verske slobode.\n“Osnovna ljudska prava su smanjena u gotovo dve trećine zemalja u kojima je sprovedeno istraživanje, u vreme kada raste zabrinutost zbog rasta autoritarnog nacionalizma u svetu i povlačenja iz međunarodnih pravnih obaveza”, piše Gardijan.\nNa opštu ocenu nekih zemalja presudan uticaj su imale veoma različite ocene u različitim oblastima.\nTako je na primer Albanija visoko ocenjena u oblasti osnovnih prava i ograničenja vlasti, ali veoma loše za korupciju, što je uticalo na snižavanje opšte ocene.\nU istraživanju, čiji su rezultati objavljeni 31. januara, učestvovalo je po 1.000 ljudi iz svake zemlje. Oni su popunjavali upitnik koji su napravili kvalifikovani stručnjaci, uključujući pravnike i aktiviste za ljudska prava. Cilj istraživanja je da služi kao “kvantitativno sredstvo koje meri vladavinu prava u praksi”.\n“Indeks meri vladavinu prava u celom svetu na osnovu iskustava i percepcije javnosti i stručnjaka u zemlji”, navodi se u izveštaju.


JP Gradsko Stambeno-Počela škola slikanja za pobednike na konkursu\nPočela škola slikanja za pobednike na konkursu\nTri beogradska osnovca, koji su pobedili na prošlogodišnjem likovnom konkursu „Moja zgrada“ u organizaciji JP „Gradsko stambeno“, počeće od sutra da pohađaju tromesečni kurs slikanja u slikarskom ateljeu Dečjeg kulturnog centra u Beogradu. Na ovom konkursu, koji je prošle godine organizovan po drugi put i koji treba da postane tradicionalan, ponovo je bilo prijavljeno više od hiljadu dečijih radova.\nDvanaest najboljih crteža našlo se na zvaničnom kalendaru „Stambenog“ za 2011. godinu. Pored škole slikanja za tri odabrana rada, ostalih devet najbolje plasiranih nagrađeni su crtačkim priborom: setom drvenih boja, setom tempera, setom vodenih boja i odgovarajućim papirom. Nagrade su svečano dodeljene krajem decembra prošle godine, kada je priređena i izložba najboljih radova u Dečjem kulturnom centru.\nNagradni likovni konkurs „Moja zgrada“ bio je namenjen učenicima prvog i drugog razreda osnovnih škola sa teritorija deset beogradskih opština na kojima „Gradsko stambeno“ posluje (Stari grad, Palilula, Savski venac, Zvezdara, Vračar, Voždovac, Čukarica, Novi Beograd, Zemun, Rakovica) na jednu od unapred zadatih tema: „Moja zgrada – u proleće“, „Moja zgrada – u leto“, „Moja zgrada – u jesen“, „Moja zgrada – u zimu“.\nOvakvim akcijama „Stambeno“ želi da se približi novoj generaciji korisnika usluga i da zajedno sa njima radi na unapređenju kulture stanovanja u Beogradu. Pozitivna reakcija najmlađih na edukativnu predstavu „Liftovanje“, kao i na akciju „Stambeni bonton“, takođe su dobri pokazatelji da se kvalitetan rad sa najmlađima uvek isplati i da daje dobre rezultate na duži rok.


Možemo protiv svih, u preostala dva meča odluka – Sport\nBitna preostala dva meča\nTrener Crvene zvezde Vladan Milojević nakon meča sa Arsenalom izjavio je da su njegovi izabranici pokazali da mogu da se nose sa svakim mogućim protivnikom, kao i da ih do kraja grupne faze očekuju dva teška, ali zanimljiva meča.\nMilojević je izjavio da je Zvezda odigrala disciplinovan meč i ostvarila nešto što čak ni klubovi iz Premijer lige nisu uspevali.\n„Odigrali smo sličan meč kao i u Beogradu, dobro smo se pripremili za protivnike i kod nas i u Londonu. Probali smo da svedemo Arsenal na što manje udaraca i to smo i uspeli. Ovde smo došli da odigramo odvažno i ispravimo greške iz Beograda, znali smo da će Arsenal da pritiska, ali smo izdržali. U prvom poluvremenu smo mogli neke situacije mnogo bolje da iskoristimo. Znali smo da će biti dosta prostora za igru, imali smo par izuzetnih situacija protiv mnogo veće ekipe. Ne može puno timova, čak ni Premijer lige da se pohvale time i da dolaze u takve prilike na Emirejtsu“, izjavio je Milojević na konferenciji nakon eča.\n„Ostaje žal za dve prečke protiv Arsenala, Boaćijeva u Beogradu i Vujadinova ovde, ali sve u svemu odigrali smo dobru utamicu, čestitam mojim momcima, na zalaganju i požrtvovanosti, a Arsenalu želim da ostvari sve što je zacrtao u ovoj sezoni. Mi se okrećemo narednim utakmicama i izazovima“, dodao je Milojević\nMilojević je rekao da je gostovanje Arsenalu velika stvar za njegove izabranike i da iz takvog meča oni mogu da izađu samo bogatiji za jedno veliko iskustvo.\n„Biti u Londonu i igrati na prelepom stadionu pravo uživanje, imam sve pozitivne utiske. Zvezda pripada ovoj grupi samog krema evropskih ekipa, a Arsenal je svakako to, jer je favorit za osvajanje ovog takmičenja. Bilo je ovo veliko iskustvo za nas, naši igrači rastu iz meča u meč i ovo su im prvi nastupi u Ligi Evrope, što je jako bitno za njihovo buduće samopouzdanje“, rekao je Milojević.\nMilojević je rekao da nije primetio nezadovoljstvo kod Gelora Kange nakon što je izmenio Gabonca.\nTrener Zvezde izjavio je da ne zna „šta bi bilo, kad bi bilo“, ali i da njegov tim do kraja grupne faze ima još dosta posla.\n„Ja verujem da kad se završi meč ne treba pričati o tome šta bi bilo kad bi bilo, pravili smo šanse, prave i konkretne ovde u Londonu možda i više nego u Beogradu. Što se pobede Kelna tiče, čuo sam rezultat, ali verujte da mi o tome ne razmišljam, došli smo ovde bez straha, išli čak i na pobedu kao i protiv bilo koga u grupi. Ima još dve bitne utakmice da se odigraju…Keln je Keln, Bundesligaš kog ne možete da zanemarite, tu su i dugogodišnji učesnici lige šampiona Bate i Arsenal i očekuju nas zanimljive utakmice do kraja grupne faze“, izjavio je Milojević.\nFudbalarsenal, dva, liga evrope, meča, milojevic, preostala, zvezda\nMiroslav Đukić: Velika doza samopouzdanja


VAŽNO SAOPŠTENJE REDAKCIJE\nPrimorani smo da obavestimo čitaoce da je 18. avgusta lišen slobode zamenik glavnog urednika Magazina Tabloid Milan Malenović, i rešenjem sudije Višeg suda u Beogradu Raše Jankovića određen mu je pritvor, koji će trajati do pravnosnažnog okončanja postupka.\nZameniku glavnog urednika zamenik Višeg tužioca u Beogradu Ratko Marković stavlja na teret izvršenje krivičnog dela UGROŽAVANJA SIGURNOSTI, izvršenog na štetu premijera Srbije Aleksandra Vučića, tako što je na svom Fejsbuk profilu navodno pretio smrću Vučiću.\nIstog dana, zbog istog ’’krivičnog dela’’ priveden je i advokat Dragan Krstić, koji je pušten da se brani sa slobode.\nNapominjemo da je gospodin Malenović teško narušenog zdravlja, da je dva puta operisao srce, da je na insulinu, da mu je blokiran rad plućnog krila,da ima otežano disanje i da hoda uz pomoć štapa. Eto, taj čovek je opasan po bezbednost Aleksandra Vučića.\nSaopštavamo da su glavni urednik, urednici i saradnici Magazina Tabloid, kao i članovi njihovih porodica, izloženi najcrnjoj vrsti pritisaka, pretnji, uhođenja, praćenja i onemogućavanja rada, da BIA zaustavlja pošiljke upušene našem listu, da sprečava dostavljanje lista pretplatnicima, da protiv onih koji prave list vodi specijalni rat, anagažujući jake policijske snage na tom poslu.\nUkoliko kolega Malenović umre u zatvoru, molimo čitaoce da mu odaju poštu, stavljajući na svoje blogove i fejsbuk naloge molitvu za upokojenje njegove duše.\nDnevnik Informer je u današnjem broju saopštio laži da je Malenović uhapšen u krevetu sa svojim dečkom. To je nemoguće, jer je on policiji otvorio vrata, a ne neko drugo lice.\nUkoliko se nastave gubici u ljudstvu, redakcija je napravila plan ko će dalje uređivati novine.\nOčekujemo da će čitaoci podržati naše urednike i saradnike u plemenitoj misiji da se suprotstave najcrnjoj vrsti terora koji se sprovodi u Srbiji.


Premijer Duško Marković otvorio „Montenegro Creative Forum“\nDržavni sekretar SAD Majk Pompeo u posjeti Crnoj Gori\nPremijer Marković na Kolegijumu Uprave policije\nMarković: Cijenimo doprinos NVO realizaciji politika, posebno u oblasti zaštite životne sredine\nNacionalna konferencija “Montenegro Creative Forum” 8. i 9. oktobra u Podgorici\nJavna rasprava o Nacrtu zakona o izmjenama i dopunama Zakona o slobodnom pristupu informacijama produžena do 31. oktobra 2019. godine.\nMinistarstvo javne uprave produžilo je javnu raspravu o Nacrtu zakona o izmjenama i dopunama Zakona o slobodnom pristupu informacijama do 31. oktobra 2019. godine, imajući u vidu veliko interesovanje javnosti.\nVeliki uspjeh Crne Gore u arbitražnom postupku protiv Olega Deripaske\nInvesticioni arbitražni postupak između g. Olega Deripaske i Crne Gore konačno je okončan 15. oktobra 2019. godine...\nJavni poziv za predlaganje predstavnika/ce NVO za člana radnog tijela za izradu i praćenje primjene Strategije reintegracije lica vraćenih na osnovu sporazuma o readmisiji(2021-2025.) i Strategije za integrisano upravljanje migracijama u CG (2021-2025.)\nU skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018), Ministarstvo unutrašnjih poslova objavljuje javni poziv za predlaganje predstavnika/ce nevladine organizacije za člana radnog tijela za izradu i praćenje primjene Strategije reintegracije lica vraćenih na osnovu sporazuma o readmisiji za period 2021-2025.godine i Strategije za integrisano upravljanje migracijama u Crnoj Gori za period 2021-2025.godine\nMinistarka Damjanović učestvovala je danas u Budimpešti u glavnoj panel diskusiji konferencije INNOVEIT koju svake godine organizuje Evropski institut za inovacije i tehnologije (EIT) ali i dodijelila godišnje nagrade za inovacije u jednoj od kategorija...\nMinistarstvo nauke dodjeljuje godišnje nagrade za naučna dostignuća u 2019. godini. Pravo prijave na Javni poziv imaju svi pojedinici, državljani Crne Gore koji imaju prebivalište u Crnoj Gori, koji se bave istraživanjem, razvojem ili inovacijama. Rok za dostavljanje prijava je 01. novembar 2019. godine, do 14 časova...


In je biti clean – Gimnazija Smart, Novi Sad\nU četvrtak 4. decembra na Spensu je održana manifestacija pod nazivom “In je biti clean”.\nČlan Gradskog veća za obrazovanje mr Vladimir Jelić svečano je otvorio ovu manifestaciju koja je posvećena borbi protiv narkomanije, a u organizaciji Centra “Duga” iz Novog Sada.\nIdeja manifestacije “In je biti clean” je predstavljanje alternativnog rešenja za borbu protiv narkomanije. “In je biti clean” je promotivna kampanja organizovana kao niz aktivnosti i bazira se na promovisanju zdravih stilova života u borbi protiv narkomanije i alkoholizma.\nU okviru ove jednodnevne manifestacije, organizovane su radionice i predavanja iz oblasti starih zanata, sporta, muzike, plesa i umetnosti. Takođe je organizovano takmičenje u rešavanju kviza koji se sastojao iz više oblasti. U ovom kviz takmičenju naš učenik Dušan Gvozdenović plasirao se u finale i osvoji prvo mesto. Ovim putem čestitamo Dušanu na zasluženo osvojenom prvom mestu.\nNaša škola je predstavila svoj zabavno edukativni program. Posetioci su bili u prilici da posete naš štand, da se upoznaju sa nama i da se zajedno takmičimo u “pametnim” igricama koje su osmislili naši učenici i profesori.


Zrenjanin i Užice su novi GIGA gradovi - Tehnologije - Dnevni list Danas\nPočetna » Život » Tehnologije » Zrenjanin i Užice su novi GIGA gradovi\nSBB besplatna digitalizacija se nastavlja\nDanas Online20.10.2021. 10:39\nNakon Beograda, Novog Sada, Subotice, Gornjeg Milanovca, Pančeva, Kragujevca, Niša, Paraćina, Sombora, Leskovca i Vranja, od sada svi SBB korisnici i u Zrenjaninu i Užicu mogu da uživaju u digitalnoj televiziji na do tri televizora bez dodatnih troškova, visokom kvalitetu slike i zvuka i neverovatnim brzinama interneta do 1 Gbps u EON paketima.\nBrzine interneta u EON paketima se povećavaju automatski, u EON Light paketu sa 75 na 150, u EON Full paketu sa 150 na 250, a u EON Premium paketu sa 300 na 500 megabita po sekundi. Korisnici Premium paketa u digitalizovanim gradovima, uz Giga dodatak mogu uživati u brzinama interneta do 1Gbps.\nSBB kompanija poziva korisnike da izaberu EON pakete koji u sebi sadrže televiziju, internet i telefoniju. Prelaskom na EON pakete korisnici dobijaju vrhunsko iskustvo gledanja televizije uz EON Smart Box koji svaki TV pretvara u Smart TV, EON profile u okviru kojih se preporučuje korisnicima ono što najviše vole da gledaju, EON Kids profil, EON Connect za upravljanje kućnim internetom, gledanje TV sadržaja do 7 dana unazad na svim kanalima i Video klub sa preko 19.000 atraktivnih naslova, super brzi internet i telefoniju.\nU skladu sa svetskim trendovima, SBB nastavlja da širi svoju GIGA mrežu, digitalizuje gradove u kojima pruža usluge i na taj način korisnicma omogućava vrhunsku inovativnu uslugu zabave, informacija i komunikacija. Tokom protekle tri godine SBB kompanija je, u okviru petogodišnjeg plana investicija vrednog 300 miliona evra, omogućila digitalnu televiziju i unapredila brzine interneta u 11 gradova.\nViše informacija korisnici mogu da dobiju na sajtu sbb.rs, posetom prodajnom mestu u Zrenjaninu Ulica Dr Zorana Kamenkovića 9 i Užicu Ulica Kneza Lazara 7-9 ili pozivom Kontakt centra na 19900.\nTehnologije • 22.11.2021. 13:42\nUoči Black Friday perioda primećen je porast broja fišing...\nTehnologije • 18.11.2021. 07:20\nPrema nedavnom istraživanju kompanije Kaspersky 61 odsto zaposlenih se...\nTehnologije • 17.11.2021. 12:01\nNapravljena nova aplikacija“xEco Odžak“ koja daje prikaz emisije zagađujućih materija u vazduhu\nNapravljena je nova aplikacija za prikaz količina zagađujućih supstanci...


Palmer i Dačić na Bledu o odnosima Beograda i Prištine\nArhiva - Metju Palmer, novoimenovani specijalni predstavnik državnog sekretara SAD za Zapadni Balkan i zamenik pomoćnika državnog sekretar SAD, 4. decembra 2018.\nBLED, BEOGRAD —\nNovoimenovani specijalni predstavnik državnog sekretara SAD za Zapadni Balkan i zamenik pomoćnika državnog sekretar SAD, Metju Palmer, razgovarao je u utorak na Bledu u Sloveniji sa ministrom inostranih poslova Srbije Ivicom Dačićem o situaciji u regionu, posebno odnosima Beograda i Prištine.\nKako je Ministarstvo spoljnih poslova Srbije prenelo reči Ivice Dačića, tokom razgovora koji se dogodio na marginama samita "Strateškog foruma", Palmer i Dačić razgovarali su o prioritetima budućeg rada izaslanika SAD.\n"Mogu reći da mu ni malo neće biti lak zadatak, ali Srbija će biti konstruktivan partner", rekao je Dačić dodajući da se on i Palmer odavno znaju.\n"Analizirali smo perspektivu stanja u celom regionu", rekao je Dačić i naveo pitanja situacije u BIH, da li će EU otpočeti pregovore sa Severnom Makedonijom i Albanijom, da li će Kosovo dobiti viznu liberalizaciju, prenelo je Ministarstvo.\n"Na današnjem sastanku smo analizirali i odnose Beograda i Prištine. Svakako, moramo da sačekamo rezultate izbora na KiM, formiranje vlade i nadamo se da će nova vlada ukinuti takse i otvoriti prostor za nastavak dijaloga", prenosi se u saopštenju izjava Dačića.\nSastanak s Palmerom je bio "veoma pozitivan, nadamo se da će on imati pozitivnu ulogu u pokretanju dijaloga", zaključio je Dačić i dodao da "takođe moramo da sačekamo izbor novog visokog predstavnika EU za spoljnu politiku i bezbednost".\n"Dakle, otvara se mogućnost za nastavak dijaloga ali nije realno da se to desi pre formiranja vlade na Kosovu", izjavio je Dačić na Bledu.\nNa Bledu se okupio veliki broj visokih zvaničnika iz EU, sa Zapadnog Balkana, Turske, SAD i međunarodnih organizacija. Srbiju predstavlja Ivica Dačić.


RTCG - Radio Televizija Crne Gore - Nacionalni javni servis :: Politika :: I dalje selektivan bojkot Skupštine\nDANILOVIĆ PORUČIO 22. 10. 2013. 13:38 >> 13:48 2\nI dalje selektivan bojkot Skupštine\nPoslanici Demokratskog fronta (DF) nastaviće da selektivno bojkotuje rad parlamenta dok afera Snimak ne dobije politički i pravosudni epilog, saopštio je šef tog poslaničkog kluba, Goran Danilović.\nOn je na početku skupštinskog zasjedanja, na kojem će biti razmatrano nekoliko zakona, kazao da je Front prinuđen da nastavi sa selektivnim pristupom sjednicama parlamenta.\n„Front je nezadovoljan što parlamentarna većina podrazumijeva da je afera Snimak završena priča, a za naš savez važi rečenica iz Izvještaja Evropske komisije da taj slučaj mora dobiti poitčki i pravosudni epilog“, rekao je Danilović.\nDanilović je saopštio da će poslanici Fronta prisustovati raspravi o rezoluciji načinu, kvalitetu i dinamici procesa integracija Crne Gore u Evropsku uniju i o Predlogu zakona o zaštiti državnih interesa u rudarsko-metalurškom sektoru koji je inicirao taj savez.\nOn je rekao da Front neće pristati da se potpuno uključi u skupštinski rad i da se riješi parlamentarna kriza, dok afera Snimak ne dobije politički epilog i dok tužilac ne krene u njeno rasvjetljavanje.\n„Nećemo pristustvovati ni premijerskom satu, jer predsjednik Vlade, Milo Đukanović kaže da je sve izmišljeno. Nećemo dozvoliti da se Đukanović izruguje javnosti, jer Brisel traži epilog afere Snimak“, kazao je Danilović.\nOn je naveo da se u Frontu nadaju da će Radna grupa dijelom riješiti aktuelnu situaciju.\n„Nadamo se da će 2014. biti godina stabilizacije političkih prilika, a Front ne pristaje da se dan proglasi za noć što neko drugi ima većinu“, precizirao je Danilović.\nOn je pozvao Demokratsku partiju socijalista i Socijaldemokratsku partiju da se odgovori na zahtjev, „ne samo opozicije, već i Komisije da afera Snimak dobije politički epilog i da tužilac radi svoj posao“.\n„Pažljivo ćemo analizirati svaki potez vlasti, a sve radimo iz razloga, da više nikada ne bude spornih izbora. Siguran sam da će našpristup znati da cijeni i ostatak opozicije, vjerujući da ćemo zajednički naći način da odgovorimo na sve izazove“, naveo je Danilović.


Dodik i Izetbegović se igraju mačke i miša | OZNA - Informativni portal Republike Srpske\nHome / Bosna i Hercegovina / Dodik i Izetbegović se igraju mačke i miša\nPosle referenduma i popisa, susret Milorada Dodika i Bakira Izetbegovića postao je treće najvažnije političko pitanje u BiH.\nJavnost BiH danima se zabavlja pričom ko će koga prvi pozvati, na čijem terenu će se sastati, hoće li razgovarati oči u oči, telefonom ili, pak komunicirati – mejlom. Ključni problemi o kojima nameravaju da razgovaraju su kredit MMF i mehanizam koordinacije, oko kojih se mesecima ne može postići dogovor na nivou entitetskih vlada i Saveta ministara BiH.\nPoznavaoci prilika u BiH smatraju da igra mačke i miša između Dodika i Izetbegovića koristi obojici, pogotovo u vreme kada počinje borba za glasove na lokalnim izborima.\n“Da je postojala volja za neki dogovor o mehanizmu koordinacije i sličnim temama, onda bi on bio postignut na nivou na kojem bi i trebalo, a to su vlade entiteta i Savet ministara. Ta pitanja o kojima njih dvojica nameravaju da razgovaraju nisu u nadležnosti predsednika entiteta i člana Predsedništva BiH”, kaže novinar Vladimir Šušak.\nI politički analitičar iz Mostara Slavo Kukić smatra da je prvenstveni cilj i Dodika i Izetbegovića da što više okupe svoje glasačko telo i tako „preduprede eventualni poraz na lokalnim izborima“. Druga posledica je, smatra Kukić, uvođenje paralelilazama u BiH u kojima nisu važne institucije, nego „lokalni politički bosovi koji nešto hoće ili neće, i koji to mogu da čine mimo institucija i nametnu se kao stvarni ustavni autoriteti“.\n“Nažalost, nemamo domaći potencijal da se ta tendencija spreči. To mogu da urade samo svetski centri moći, ali je pitanje da li su oni spremni na tu vrstu intervecije” zaključuje Kukić.\nPolitički analitičar iz Banjaluke Radomir Nešković veruje da otvorena pitanja u BiH neće biti rešena ni ako se Dodik i Izetbegović sastanu.\n“Te stvari moraju da rešavaju institucije, a ne pojedinci. Drugi problem je što javnost veoma malo zna o mehanizmu koordinacije i o Pismu namere MMF, tako da je o tim pitanjima veoma teško imati neki stav” kaže Nešković za „EuroBlic“.\nIstovremeno, opozicionari u FBiH smatraju da su ucene i finansijski interesi osnova odnosa Dodika, Izetbegovića, ali i Dragana Čovića.\n“Prvi će da popusti onaj ko u svemu nađe finansijski interes. Čović je tu najsigurniji, a za ovu dvojicu ćemo tek videti” kaže šef Kluba poslanika DF u Predstavničkom domu BiH Damir Bećirović.\nPredhodni Američki zvaničnici: Bauk Rusije preti Evropi\nNaredni Bajden na Kosovu 17. avgusta


SD u Rožajama osvojio 1559 glasova, 67 odsto više nego na parlamentarnim izborima - CdM\nSD u Rožajama osvojio 1559 glasova, 67 odsto više nego na parlamentarnim izborima\nSocijaldemokrate su nakon nedavno završenih lokalnih izbora, još jednom potvrdile da su najprogresivnija politička snaga u svim opštinama u Crnoj Gori, uključujući i Rožaje, poručuje Faruk Kalač, predsjednik OO SD Rožaje i nosilac liste “Socijaldemokrate – Ivan Brajović – Dosljedno za Rožaje”\nU odnosu na rezultat SD sa parlamentarnih izbora u Rožajama 2016. godine, kada su osvojili 936 glasova, na izborima u nedjelju osvojili su 1559 glasova, što predstavlja porast od 67 odsto.\n“Ovaj rezultat pokazuje da naše sugrađanke i sugrađani imaju sve više povjerenja u politiku Socijaldemokrata, u naš realan i ostvariv izborni program i ljude koji su garant njegove realizacije. Ovi izbori su još jedni u nizu koji su potvrdili da je izvorna socijaldemokratija sve snažnija, ne samo u Rožajama, nego u cijeloj Crnoj Gori, u prilog čemu govori činjenica da su Socijaldemokrate jedna od samo dvije partije koja ima predstavnike u svim lokalnim parlamentima u Crnoj Gori. Naša četiri odbornika u novom sazivu rožajskog parlamenta zalagaće se za sve ono što su interesi naših sugrađana, prvenstveno za dinamičan ekonomski razvoj naše opštine.”, kazao je on.\nSD se zahvalio svim građankama i građanima Rožajama, koji su im ukazali povjerenje, ali i svim članovima, aktivistima i simpatizerima ove partije koji su dali izuzetan doprinos odličnom rezultatu Socijaldemokrata.\nTagovirast Rožaje SD\n7 Komentara na "SD u Rožajama osvojio 1559 glasova, 67 odsto više nego na parlamentarnim izborima"


Šef KTM MotoGP tima, Pit Bajrer, potvrdio da će pre početka sezone biti održan jedan test. Detaljnije »\nKatalunja se još uvek nije zvanično pridružila listi odloženih MotoGP trka, ali regionalna vlada poručuje da događaj neće moći da se održi u zakazanom terminu, od 5. do 7. juna. Detaljnije »\nDucati veruje da će, usled pandemije COVID-19, biti teško naći 10 zemalja spremnih da budu domaćini MotoGP trci u predstojećoj sezoni i zato su ponudili radikalno alternativno rešenje. Detaljnije »\nSuzuki je nedavno proslavio stoti rođendan, kao i 60 godina prisustva u moto sportu, što je savršen trenutak da se podsetimo istorije tima iz Hamamacua. Detaljnije »\nBroj MotoGP trka otkazanih zbog COVID-19 se popeo na 6, nakon što je danas odložen i gran pri Francuske. Detaljnije »\nVozač Aprilije, Italijan Andrea Janone, kažnjen je 18-mesečnom zabranom takmičenj, nakon što je na testu bio pozitivan na nedozvoljene supstance. Detaljnije »


Kako se dogodilo najveće masovno izumiranje u istoriji Zemlje? Naučnici sada imaju detaljan odgovor - 21.10.2020, Sputnik Srbija\nKako se dogodilo najveće masovno izumiranje u istoriji Zemlje? Naučnici sada imaju detaljan odgovor\nNaučnici su detaljno opisali procese koji su se dogodili na Zemlji pre 252 miliona godina. 21.10.2020, Sputnik Srbija\n20:35 21.10.2020 (Osveženo: 03:10 26.08.2021)\nCC BY-SA 3.0 / cropped photo/DiBgd / Životinje koje su živele u doba srednjeg perma\nCC BY-SA 3.0 / cropped photo/DiBgd /\nNajveće masovno izumiranje u istoriji Zemlje dogodilo se pre oko 252 miliona godina. Ono je označilo je kraj perma i početak doba trijasa. Otprilike tri četvrtine celokupnog života na kopnu i oko 95 odsto života u okeanu nestalo je za samo nekoliko hiljada godina.\nVulkanska aktivnost u današnjem Sibiru i ispuštanje velikih količina metana iz morskog dna već su dugo glavni krivci kada se raspravlja o potencijalnim pokretačima izumiranja perma-trijasa. Ali tačan uzrok i redosled događaja koji su doveli do masovnog izumiranja i dalje su kontroverzni, piše Nacionalna geografija.\nKoristeći najnovije analitičke metode i detaljne proračune, naučnici iz nemačkog GEOMAR Helmholc centra za istraživanje okeana u Kijelu u saradnji sa Potsdamskim istraživačkim centrom za geonauku GFZ. Uspeli su da izvedu detaljnu rekonstrukciju geohemijskih procesa koji su doveli do ove biotičke krize bez presedana.\n„To su organizmi slični školjkama koji postoje na Zemlji više od 500 miliona godina. Za našu analizu koristili smo dobro očuvane fosile brahiopoda iz južnih Alpa. Ove školjke su živele na dnu Tetiskog okeana pre 252 miliona godina i upamtile su ekološke prilike neposredno pre izumiranja i na početku tog procesa“, rekla je Hana Jurikova, vodeći autor studije.\nMereći različite izotope elementa bora u fosilizovanim školjkama, tim je uspeo da uđe u trag promenama pH vrednosti u okeanu pre 252 miliona godina. Budući da je pH morske vode usko povezan sa koncentracijom ugljen-monoksida u atmosferi, i njegova rekonstrukcija je takođe postala moguća. Za analizu, tim je koristio izotope visoke preciznosti u kompaniji GEOMAR, kao i mikroanalizu visoke rezolucije na savremenom spektrometru masenih jona velike geometrije na GFZ-u.\n„Ovom metodom ne samo da možemo da rekonstruišemo evoluciju koncentracije CO2 u atmosferi, već i da je jasno pratimo do vulkanske aktivnosti. Rastvaranje metanskih hidrata, koje je predloženo kao dodatni potencijalni uzrok izumiranja, malo je verovatno na osnovu naših podataka“, objašnjava Markus Gutijar, koautor studije, koji radi u kompaniji GEOMAR.


Džaferović: ”BiH treba kandidatski status”\nPredsedavajući Predsedništva Bosne i Hercegovine Šefik Džaferović obratio se danas učesnicima samita “Evropska unija – Zapadni Balkan” održanom putem videokonferencije, i na početku izrazio iskreno saučešće porodicama preminulih od koronavirusa.\n“Situacija kroz koju svi prolazimo je bez sumnje jedan od najvećih izazova našeg vremena. Covid-19 ne poznaje granice, regije, nacije. Međutim, usprkos fizičkoj izolaciji, ova nesreća koju preživljavamo nas je sve dodatno zbližila i stavila u prvi plan potrebu za većom uzajamnom saradnjom i solidarnosti,” ocenio je Džaferović.\nZahvalio je Evropskoj uniji i zemljama članicama za pomoć i podršku u ovom teškom vremenu kada se i većina država članica Evropske unije također nalazi u izuzetno teškoj situaciji zbog čega pomoć Evropske unije ima još veću važnost i simboliku.\n“Pomoć Evropske unije našoj zemlji u ovim teškim trenucima predstavlja i veoma snažnu političku poruku da Bosna i Hercegovina i Zapadni Balkan ostaju kao jedan od glavnih geopolitičkih prioriteta Evropske unije, odnosno da je budućnost Zapadnog Balkana u Evropskoj uniji,” smatra Džaferović.\nNaglasio je da današnji video-sastanak pruža mogućnost za nastavak političkog dijaloga na visokom nivou s Evropskom unijom i njenim zemljama članicama, a činjenica da je Evropska unija odlučila da, usprkos izuzetno teškoj situaciji organizuje sastanak dodatno naglašava političku poruku o značaju —koji EU daje Zapadnom Balkanu, kao njenom prirodnom dijelu.\n“Više nego ikada ranije građanima Bosne i Hercegovine je potreban konkretan pokazatelj evropske perspektive, a to je kandidatski status. Naš krajnji cilj je članstvo u Evropskoj uniji, a kandidatski status je jedan od koraka na tom putu. Vreme je da nam Evropska unija omogući taj korak, kako bismo vidjeli da je članstvo u Evropskoj uniji dostižno i realno, da napori imaju smisao i da ohrabreni nastavimo s neophodnim reformama,” podvukao je predsedavajući Predsedništva BiH.\nDodao je da je BiH svesna da brzina njenog evropskog puta zavisi prvenstveno od nje same, odnosno od toga koliko efikasno će uspeti da ispuni potrebne uslove i transformiše društvo u skladu sa standardima EU.\nGovoreći o regionalnoj saradnji istakao je da ona na Zapadnom Balkanu predstavlja integralni deo evropskog puta cele regije, povezanih zajedničkim strateškim ciljem – članstvu u Evropskoj uniji.


Od sutra primena odluke o hostelima - Studio B\nOd sutra primena odluke o hostelima Beoinfo\nBeogradBeograd Pocetna 05. 05. 2016. 11:02:57\n„Stupanjem na snagu ove odluke ispunili smo obećanje građanima koji žive u stambenim zgradama u užem centru grada, a pre svih na opštinama Stari grad, Savski venac i Vračar, koji su se žalili zbog otvaranja hostela u stambenim zgradama „, rekao je Vesić i dodao da je do sada u gradu uglavnom vladao haos u ovoj oblasti, te da su se hosteli uglavnom otvarali u stambenim zgradama kako je ko hteo, bez određenih pravila.\n“ Najvažnije pravilo je da će oni koji drže hostele morati da imaju ugovor sa skupštinom stanara kojim će definisati sva svoja međusobna prava i obaveze i na taj način stanari će davati saglasnost da neko otvori hostel u njihovoj zgradi „, istakao je gradski menadžer.\nNavodeći da je odlukom definisano i šta sve treba da sadrže hosteli, Vesić je istakao da će se na taj način zaštititi osobe koje koriste hostele jer će tačno znati šta mogu da dobiju u takvim objektima. On je dodao da je odluka dobra za razvoj hotelijerstva i od sutra će biti rigorozno sprovedena.\n„Predviđeno je da oni koji izdaju smeštaj u stambenim zgradama, a nisu registrovani za takvu vrstu smeštaja, više neće moći da se reklamiraju na sajtovima za oglašavanje“,rekao je Vesić i ocenio da će se na ovaj način zaštititi ljudi koji uredno rade i plaćaju porez.\nVesić je precizirao da, kada je reč o hostelima koji već postoje u stambenim zgradama, odlukom je predviđeno da imaju rok do 31. decembra ove godine da obezbede saglasnost skupštine stanara. On je dodao da veruje da će većina vlasnika hostela koji sada rade u stambenim zgrada naći zajednički jezik sa skupštinom stanara jer je to dovoljno dug period da se prilagode novim pravilima.\n“ Kao što smo uveli red u ovu oblast, u narednom periodu nas očekuje regulisanje rada drugih komercijalnih delatnosti u stambenim zgradama, a posle usvajanja Zakona o stanovanju i uvođenje reda u održavanju stambenih zgrada, posebno kada su u pitanju čišćenje, održavanje fasada i liftova, kao i ravnih krovova „, rekao je Goran Vesić.


Tanjug - Sputnjik Srbija\n03:11 13 April 2021\nIntenzivni hakerski napadi: Ko to hoće da ućutka Tanjug\nTanjug je saopštio da je od utorka meta hakerskih napada sa preko 50 IP adresa, a da je cilj napada „ućutkati njihovo nezavisno izveštavanje“.\nTanjugov sajt po drugi put danas na meti albanskih hakera\nSajt novinske agencije Tanjug hakovan je danas po drugi put, nekoliko sati nakon prvog napada istih hakera ranije jutros.\nSaša Mirković registrovao „Tanjug info“\nAgencija za privredne registre usvojila je registracionu prijavu preduzeća „Telegram“ d.o.o. iz Beograda, kojom je „Tanjug info“ upisan u Registar medija, javlja Moja TV i prenosi izjavu poslanika Srpske napredne stranke Saše Mirkovića da je na taj način „sačuvana tradicija najvećeg srpskog brenda u oblasti informisanja“.\nOdluka Vlade o gašenju Tanjuga zvanično će biti objavljena u sutrašnjem Službenom glasniku, potvrdio je za Sputnjik predsednik sindikata Tanjuga Mirko Dragišić. Agencija, osnovana još za vreme Drugog svetskog rata, prestaće da postoji na svoj 72. rođendan.


Hologram Stivena Hokinga u Hongkongu (VIDEO)\nBeta 25. marta 2017. 16:20\nBritanski fizičar Stiven Hoking obratio se u petak publici u Hongkonga u obliku holograma, naglasivši tu novu tehnologiju koja se sve više koristi u politici, zabavi i biznisu, preneli su danas lokalni mediji.\nHoking se u trodimenzionalnoj slici u prostoru „pojavio“ pred nekoliko stotina ljudi koji su mu aplaudirali i slikali ga dok je govorio o svojoj karijeri i odgovarao na pitanja o mogućem obliku života na drugim planetama.\nNaučnik (75) je govorio i o upotrebi tehnologije, obrazovanju i uticaju istupanja Velike Britanije iz Evropske unije, kao i o pobedi Donalda Trampa.\nPobeda Trapma na nedavnim izborima u SAD može biti deo niza „uspeha ekstremne desnice“ s teškim posledicama i po nauku, ocenio je on i dodao da su Bregzit i Tramp deo „svetske pobune protiv stručnjaka“.\nOboleo od teške vrste skleroze, Hoking je paralizovan i komunicira putem računarskog govornog sintisajzera.


Sa ruskih brodova gađani teroristi kod Palmire (video) - Sputnjik Srbija\n11:39 07 Jun 2020\n07:46 31.05.2017 (osveženo 12:01 31.05.2017) Preuzmite kraći link\nFregata „Admiral Esen“ i podmornica „Krasnodar“ Ratne mornarice Rusije lansirale su četiri krstareće rakete „Kalibar“ na objekte terorističke organizacije DAEŠ u Siriji, u području Palmire, i pogodile su sve ciljeve, saopštilo je Ministarstvo odbrane Rusije.\n„Iz akvatorije u istočnom delu Sredozemnog mora, fregata ’Admiral Esen‘ i podmornica ’Krasnodar‘ Ratne mornarice Rusije lansirale su 4 krstareće rakete ’Kalibar‘ na objekte terorističke organizacije DAEŠ u području Palmire… Svi ciljevi su pogođeni“, saopštio je ruski vojni resor.\nLansiranje rakete sa podmornice „Krasnodar“ izvedeno je iz podvodnog položaja.\nMete su bile vojna tehnika i militanti koji su stigli iz Rake.\nNavodi se da su komande Turske, SAD i Izraela bile blagovremeno obaveštene o lansiranju raketa na teroriste.\nMinistar odbrane Sergej Šojgu kasno sinoć informisao je predsednika Rusije Vladimira Putina o uspešnom gađanju ciljeva DAEŠ-a, saopštio je portparol ruskog predsednika.


Omladina poslala poruku "Stop diktaturi" - oradio.rs\nViše hiljada mladih ljudi, uglavnom studenata protestovalo je u Novom Sadu, kako kažu protiv "bede, prevare i laži" u Srbiji, koja je prema njihovom mišljenju posledica loše ustrojenog sistema i izbornih nepravilnosti. Kako su mladi poručili, neravnopravni izbori suspendovali su volju birača na predsedničkim izborima održanim 2. aprila, i obesmislili jedan od najvažnijih demokratskih procesa u zemlji. Okupljeni su prošetali od Velike menze u Kampusu, do centra grada, a zatim su se uputili ka Bulevaru oslobođenja kako bi opet stigli do Trga slobode.\nPredstavnica Studentskog pokreta Novi Sad, koji je pozvao mlade da se pridruže demonstracijama, Katarina Antonić, izjavila je na protestu da je ideja bila da se okupe svi mladi ljude koji su nezadovoljni ishodom izbora za predsednika Srbije.\n"Želimo da okupimo sve te ljude i da zajedno poručimo onima koji su na vlasi ili žele da budu na vlasti, da nam je jasno pod kakvim uslovima se odigravaju izbori, da je sve postalo besmisleno i da kažemo šta želimo da se menja u narednom periodu bez obzira ko je na vlasti", kaže Katarina.\nNekoliko hiljada mladih šetalo je sa transparentima "Ne damo Srbiju", "Da ne bude veća izlaznost na Horgošu", "Stop diktaturi" i "Ako vam je dobro, onda ništa". Kolona je krenula od kampusa, a već na početku dvojica mladića provocirali su učesnike pokušavajući organizatorima da otmu megafone i praktično preuzmu protest.\nNakon nekoliko neuspešnih pokušaja, nepoznati mladići koji su provocirali pokušali su fizički da se obračunaju sa učesnicima i organizatorima protesta. Ubrzo nakon toga reagovala je i policija, ali su se nakon legitimisanja nepoznati mladići vratili na čelo kolone.\nNakon šetnje kolona se zaustavila na Trgu slobode u Novom Sadu gde su organizatori pročitali proglas u kojem su pozvali sve one koji su glasali ili nisu ali žele promenu, da izađu na ulice i pokažu svoj stav.\n"Pozivamo radnike Jure, Železnica Srbije, EPS-a, taksiste, radnike javnih komunalnih preduzeća, radnike u fabrikama, pekarama, na pijacama, u trafikama i u kol centrima, da izadju i bore se za svoje sutra", piše u proglasu.\nNa protestu su se najviše čule parole protiv novoizabranog predsednika Srbije Aleksandra Vučića, kao i transparenti "Dole diktator", "Nije vam ovo Severna Koreja".\nPolicija je tokom demostracija u Novom Sadu bila prisutna u malom broju, ali su saobraćajci zaustavljali vozila kako bi kolona mogla nesmetano da prodje ulicama grada.\nStudenti su najavili da će protesta biti i sutra i pozvali su sve gradjane da im se ponovo pridruže u 18 časova na Trgu slobode u centru Novog Sada.


Međunarodni olimpijski komitet (MOK) zapretio je suspenzijom Olimpijskom komitetu Severne Makedonije ukoliko u roku od šest meseci ne promeni zakon o sportu, prenosi lokalna "Ekipa".\nMOK je poslao novo pismo u Skoplje i pozvao domaće institucije da rad sportskih Saveza sinhronizuju sa Olimpijskim igrama inače će biti podložni sankcijama, u najgorem slučaju izbačeni iz olimpijskog pokreta.\nFoto: Desptop / Wikipedia\nSpomenik Ćirilu i Metodiju u Skoplju\nZahtevi MOK-a odnose se na Zakon o sportu koji, prema oceni međunarodne institucije, ne pruža dovoljnu autonomiju u funkcionisanju domaćih sportskih saveza, odnosno traži se da se omogući sloboda od političkog uplitanja.\nMOK insistira na sastanku sa čelnicima tamošnjeg Olimpijskog komiteta i da se u rešavanju ove situacije aktiviraju sve nadležne državne institucije.\nOlimpijski komitet Severne Makedonije


Dobili nezavisnu državu i narkomanski zavisnu omladinu | WebTribune\nHome SPEKTAR Dobili nezavisnu državu i narkomanski zavisnu omladinu\nDobili nezavisnu državu i narkomanski zavisnu omladinu\nPosted date: јун 07, 2015 In: SPEKTAR\nPrema policijskim procenama, kosovska narko mafija “obrne” desetak milijardi evra godišnje, a na evropsko “tržište” otpada 65 odsto ukupnih količina droge.\nNa listi kriminalnih aktivnosti na Kosmetu prednjače lica koja se bave prodajom narkotika, a predvode ih bivše vođe takozvane OVK, čije se bogatstvo meri stotinama miliona evra.\nPoliciju zabrinjava enorman porast zavisnika mlađih kategorija, uzrasta 14-18 godina, koje preprodavci droga u uslovima niske zaposlenosti “lako zavode” – 20.000 lica ima status “zavisnika”.\nUz Prištinu i Uroševac, distributivni centri postali su Đakovica i Dečani, za koje se sve učestalije iu policijskim izveštajima koristi termin “zabranjen grad”.\nNaime, umesto policije, kontrolu teritorije ova dva grada vrše kriminalni klanovi pod kontrolom bivših vođa takozvane OVK, predvođeni klanom Ramuša Haradinaja i njegovog brata Dauta.\nKlan Haradinaj preuzima kontrolu i regiona Peć, koji je bio pod kontrolom klana Nasera Keljmendija.\nPolicijski izveštaji potvrđuju da broj zavisnika i švercera droge u Metohijskoj kotlini iz dana u dan raste i da ta bolest preti da ugrozi šire područje Kosova i Balkana.\nTokom prošle godine na Kosmetu je zaplenjeno više stotina kilograma različitih opojnih sredstava, a najviše na području Đakovice – 20 kilograma heroina, 300 kilograma marihuane i oko tonu drugih opojnih sredstava.\nU istom periodu, samo u Đakovici uhapšena su 282 lica različite životne dobi, uključujući i desetak maloletnika. Najmlađi zavisnik ima 12 godina, a najstariji 54.\nPutevi kojima se prebacuje heroin u zapadnu Evropu iz Avganistana preko Turske, Bugarske i Makedonije vode do Uroševca, glavne destinacije. Jedan tranzitni put od Uroševca vodi preko Prizrena, Đakovice i Peći do Rožaja, a potom do Sarajeva.\nOvaj “tranzitni put” ukršta se sa “tranzitnim pravcem” kojim se preko primorskih gradova u Albaniji i Ulcinja u Crnoj Gori snabdeva tržište u Italiji.\nPoslednjih godina tranzit droge putevima sa Kosmeta preko centralne Srbije – opada, izuzev na pravcu Uroševac – Gnjilane – Bujanovac ….\nPolicijski izvori ističu da je Uroševac postao distributnivni centar zbog prisustva NATO trupa i blizine američke baze “Bondstil” .Neki izvori tvrde da se dopremanje i distribucija droge vrši uz znanje američkih vojnika.\nDo prevlasti narko bosova iz Đakovice nad klanovima iz Peći i Prištine došlo je pre tri godine, posle otvaranja granica Albanije i Kosova i hapšenja narko bosa iz Peći Nasera Keljmendija.\nU policiji tvrde da je klan Keljmendi držao pod kontrolom celu teritoriju Kosova, a danas vodeću ulogu ima klan Haradinaj, koji blisko sarađuje sa bosovima mafije iz Crne Gore.\nProcenjuje se da kosovska narko-mafija godišnje “obrne” nekoliko milijardi evra, a na evropsko “tržište” otpada 65 odsto ukupnih količina droge.\nRamuševi ubijeni telohranitelji trebali su da dobiju milion evra od oko pet miliona, za koliko je Haradinaj ugovorio preuzimanje kontrolnog punkta “švercera droge u Kumanovu”.\nMeđunarodni i posebno srpske policijski izvori nedavni upad terorista u Kumanovo sve više povezuju sa pokušajem klana Haradinaj da destabilizacijom regiona, uz preuzimanje kontrole puteva droge, obezbedi prostor za odlaganje odluke o formiranju Specijalnog suda za ratne zločine nad Srbima.\nŠpanski list: Kosovo, srpska zemlja od davnina, a sada „republika“ balkanskih gangstera i islamskih terorista\nMilan Prostran: Ne verujem u priče Matijevića da će uložiti novac u PKB\nSvu moć u SAD poseduje 1% stanovništva\nStrane službe spremaju džihadiste za napad na Republiku Srpsku zbog referenduma\nJOVANOVIĆ: Dačić ujutru laže Brisel, a po podne Moskvu\nRUSKO ORUŽJE: Vučić je prvi vladar Srbije koji ima priliku da pruži otpor kad je najjači\nZORANOV OTAC ŠOKIRAO: Jelena je imala tri ljubavnika, neću da gledam kako mi sin trune u zatvoru\nŽena se kune da je sve bilo ovako: Bogorodica spasila celu porodicu od komšijskih mađija\nPоrоšеnkо počinje nоvi rаt, ukrајinskа аrmiја čеkа dа sе оsušе putеvi


Koalicija 27: Borba za životnu sredinu - Beogradska otvorena škola\nKoalicija 27: Borba za životnu sredinu\nU razgovoru s pravnicima čućete da je Poglavlje 27 (životna sredina i klimatske promene), u pristupnim pregovorima sa Evropskom unijom, najobimnije i da se otprilike jedna trećina EU zakonodavstva odnosi na tu oblast. Ekonomisti će vam reći da je Poglavlje 27 najskuplje, da je za implementaciju potrebno makar 10 milijardi evra, a verovatno i dosta više. Ako pričate sa ekolozima napomenuće vam sigurno kako je ovo najbitnije poglavlje jer bez zdrave i očuvane životne sredine napredak u ostalim poglavljima pristupnih pregovora nema smisla.\nZa Koaliciju 27, koja već godinama prati napredak na polju životne sredine, Poglavlje 27 je sve to, ali i mnogo više od toga. Ono je velika šansa za Srbiju da investiranjem u očuvanje životne sredine i implementacijom pravne regulative napravi zaokret ka niskougljeničnom, održivom društvu u skladu s prirodom.\nPočeci i misija\nKoalicija 27 formirana je 2014. godine od strane organizacija civilnog društva koje su, u manjoj ili većoj meri, u tom trenutku pratile napredak u Poglavlju 27 u pristupnim pregovorima sa EU. Organizacije su na dobrovoljnoj bazi osnovale koaliciju kako bi što efektnije pokrile praćenje kompletnog Poglavlja 27. Osnivači Koalicije 27 ‒ Beogradska otvorena škola, Centar za ekologiju i održivi razvoj (CEKOR), Svetska organizacija za prirodu (WWF), Mreža za klimatske akcije Evrope (CAN Europe), GM Optimist, Mladi istraživači Srbije, NVO Fraktal i Centar za unapređenje životne sredine – u svoj Memorandum o saradnji unele su da su osnovne vrednosti na kojima počiva rad Koalicije demokratičnost, odgovornost i partnerstvo. Kao njena misija, definisano je praćenje usklađivanja i primene politika i propisa Republike Srbije s pravnim tekovinama EU u oblasti životne sredine i klimatskih promena, uz zagovaranje i podsticanja učešća javnosti u procesu pristupnih pregovora.\nPrvi izveštaj Koalicije 27 objavljen je u septembru 2014. godine i on je tematski pratio godišnji izveštaj Evropske komisije o napretku Srbije za 2013. godinu. Njime je bilo pokriveno šest oblasti u sklopu Poglavlja 27, pa je obrađen napredak na: polju horizontalnog zakonodavstva, upravljanja otpadom, kvaliteta voda, industrijskog zagađenja i upravljanja rizicima, kao i zaštite prirode i klimatskih promena. Zaključci tog izveštaja bili su da je ostvaren mali napredak u približavanju EU na polju životne sredine i klimatskih promena, da je potrebno veće učešće javnosti, ali i podizanje svesti kako među donosiocima politika tako i u široj javnosti. Kao glavni zaključak nametnula se rečenica Dug put pred nama.\nIzveštaj o (ne)napretku\nNakon toga, Koalicija 27 je nastavila da prati napredak u Poglavlju 27 i da na godišnjem nivou izdaje svoje izveštaje iz senke. Ređali su se izveštaji iz 2015, 2016. i 2017. godine, a sa svakim novim rastao je broj napisanih stranica prepunih predloga i sugestija, kao i broj analiziranih oblasti u sklopu Poglavlja 27.\nNakon što je 2015. godine Evropska komisija izmenila metodologiju izrade Godišnjeg izveštaja za zemlje u procesu pristupanja, delimično je olakšano i praćenje napretka za Koaliciju 27, pošto ga je sada bilo lakše meriti. Novim formatom izveštaja napredak po poglavljima je kvantifikovan, uz mogućnost poređenja s državama u regionu. Uprkos izvesnim olakšanjima, posao praćenja napretka ipak je ostao težak. Da bi se došlo do podataka, mora da se prati puno izvora informacija. A takođe, saznati pojedine informacije koje bi trebalo da su javno dostupne ponekad je gotovo nemoguća misija. Pomenuti zaključak prvog izveštaja, da je Dug put pred nama, ispostavio se kao tačan, a na njega su se nadovezali zaključci narednih izveštaja u kome su prednjačili oni gde: jako sporo napredujemo i da životna sredina i klimatske promene (i dalje) nisu prioritet Republike Srbije.\nPoslednji izveštaj Koalicije 27 objavljen je u maju 2018. godine i obuhvata period od novembra 2016. do februara 2018. Na preko 80 stranica, uz dodatak s preporukama i metodologijom rada na Izveštaju, pokriveno je deset oblasti u okviru Poglavlja 27.\nU međuvremenu, od početaka 2014. godine, Koaliciji 27 pridružili su se i Alternativa za bezbednost hemikalija, Društvo za zaštitu i proučavanje ptica, Udruženje Jedan Stepen Srbija i Inženjeri zaštite životne sredine, a u samoj izradi izveštaja učestvovala je i RES Fondacija. Finansiranje životne sredine u fokusu je novog izveštaja, i osim posebnog dela o finansiranju, uz svaku pojedinačnu analiziranu oblast navedeni su mogući načini finansiranja. Poruka poslednjeg izveštaja je i da: finansiranje u oblasti životne sredine i klimatskih promena nije trošak nego investicija. Postignuti napredak je još uvek mali tako da poslednji izveštaj nosi naziv „Poglavlje 27 u Srbiji: izveštaj o (ne)napretku”. Još uvek se čeka na pregovaračku poziciju Srbije za Poglavlje 27, a najoptimističnije najave otvaranja Poglavlja 27 su kraj 2019. godine.\nIpak se isplati\nDa praćenje napretka, zagovaranje i pisanje izveštaja iz senke nisu uzaludan posao govori sve veća vidljivost Koalicije 27, kako u široj javnosti tako i među domaćim i evropskim donosiocima odluka. Na predstavljanjima izveštaja učestvovali su ministri iz Vlade Republike Srbije, ali i visoki zvaničnici Delegacije EU u Srbiji. Pojedine kritike, preporuke i sugestije Koalicije 27 našle su mesto i u Godišnjem izveštaju za Srbiju, koji objavljuje Evropska komisija.\nPred Koalicijom 27 kao i pred Republikom Srbijom još uvek je veliki posao. Koalicija 27 je do sada usavršila metodologiju praćenja prenošenja pravne regulative EU u zakonodavstvo RS. Prostor za napredak vidi se kod praćenja implementacije transponovane pravne regulative. Na Republici Srbiji je da ubrza implementaciju usvojene pravne regulative, uz povećanje transparentnosti, a na Koaliciji 27 da nađe što bolju metodologiju kako da proveri objavljene podatke ili da dođe do onih koji nisu javno objavljeni.\nIzveštaj iz senke svakako je najvažnija, ali nikako i jedina aktivnost koju sprovodi Koalicija 27. Ona daje komentare na različite predloge zakona i učestvuje u javnim raspravama. Poslednji primer je podnošenje komentara i učešće na javnoj raspravi povodom Nacrta Zakona o klimatskim promena. Aktivno se radi i na pisanju pozicionih papira za određene oblasti kako bi se pospešilo i proaktivno, zagovaračko delovanje. Članice Koalicije na dnevnom nivou razmenjuju informacije o svim relevantnim procesima koji se dešavaju, a vezani su za životnu sredinu i klimatske promene.\nDug put je pred nama je i dalje glavni zaključak, iako je prošlo više od četiri godine. Poglavlje 27 nije metla koja će sama od sebe očistiti Srbiju, jedino svi mi, uz zajednički napor, to možemo da uradimo.\nPrincipe iz Poglavlja 27 potrebno je primeniti i to ne samo zbog pristupnih pregovora sa EU već najpre ukoliko mi želimo da živimo u zemlji gde je čista životna sredina dostupna svima, a nije privilegija.\nOvaj tekst objavljen je u XXXIX broju biltena "Progovori o pregovorima", kojem možete pristupiti ovde.


Severna Koreja: Amerikancu 10 godina teškog rada zbog špijunaže - 29.04.2016, Sputnik Srbija\nSeverna Koreja: Amerikancu 10 godina teškog rada zbog špijunaže\nVrhovni sud Severne Koreje osudio je danas američkog državljanina, rođenog u Južnoj Koreji, na 10 godina teškog rada zbog špijunaže. 29.04.2016, Sputnik Srbija\n© AP Photo / Wong Maye-EVojska Severne Koreje na paradi u Pjongjangu 2013. godine\nVrhovni sud Severne Koreje osudio je danas američkog državljanina, rođenog u Južnoj Koreji, na 10 godina teškog rada zbog špijunaže.\nKim Dong Čul uhapšen je u Severnoj Koreji u oktobru prošle godine.\nEksperiment Pjongjanga: Novi način napada na američke imperijaliste\n9 April 2016, 10:42\nOn je prošlog meseca u Pjongjangu pred novinarima priznao da su ga platili oficiri obaveštajne službe Južne Koreje, naveo je Bi-Bi-Si.\nKim je, kako je ranije javila severnokorejska novinska agencija, priznao krađu vojnih tajni.\n„Vrhovni sud Demokratske Narodne Republike Koreje osuđuje američkog državljanina rođenog u Južnoj Koreji Kima Donga Čula na 10 godina teškog rada zbog subverzije društvenog sistema DPRK i špijunaže“, prenela je kineska agencija „Sinhua“ odluku suda.\nŠestoro stranaca, među kojima su Kim i troje državljana Južne Koreje, pritvoreni su u Severnoj Koreji, naveo je Rojters.\nSAD su ranije optužile Severnu Koreju da koristi američke državljane kao pijune u diplomatskoj igri, što Pjongjang odbacuje, dodaje Bi-Bi-Si.


Premijer Srbije Aleksandar Vučić izjavio je danas, posle razgovora sa predsednikom Evropskog parlamenta Martinom Šulcom u Beogradu, da se nada da će poglavlja u pregovorima o članstvu sa Evropskom unijom biti otvorena u oktobru.\nOn je istakao da ga mnogo više od otvaranja pogavlja brine pitanje stabilnosti u regionu, dodavši da je od Šulca tražio podršku i pomoć Evropskog parlamenta i EU za stabilizaciju političkih prilika na Balkanu.\nPredsednik EP Martin Šulc izjavio je danas u Beogradu da otvaranje poglavlja zavisi od više stvari, ne samo od potpisivanja dogovora s Prištinom, ali da je to "važan element".\n"Ne možemo da svedemo naše odnose samo na jednu tačku, ali ako sve prođe kako treba, mogu da pretpostavim da bi do kraja godine bilo moguće otvaranje poglavlja", kazao je Šulc.\nOn je pohvalio konstruktivnu ulogu Srbije i premijera Vučića u uspostavljanju regionalne stabilnosti.\n"Regionalna stabilnost je izuzetno važna za EU i najbolji pokazatelj za buduće evrointegracije Srbije...EU sa velikim očekivanjem posmatra buduću ulogu Srbije u regionu. Privredno i infrastrukturno povezivanje su prilika za region. EU i Srbija mogu u velikoj meri da kroz saradnju doprinesu razvoju regiona," naveo je Šulc.


Rusija u SB UN: Projekat Kosovo izgleda propada | MTELBA\nU Njujorku je održana sednica Saveta bezbednosti UN, na kojoj je razmatran najnoviji izveštaj generalnog sekretara o radu UNMIK i situaciji na Kosovu. Razmenjene optužbe i teške reči. Ruski ambasdor: Projekat Kosovo izgleda propada.\n14.11.2017. | 22:02 0\nSrbiju je na sednici SB UN predstavljao ministar spoljnih poslova Ivica Dačić, a razmatran je redovni tromesečni Izveštaj generalnog sekretara UN Antonija Gutereša o radu Privremene administrativne misije UN na Kosovu (UNMIK), u periodu od 16. jula do 15. oktobra godine.\nDačić je na sednici rekao da se svega 1,9 odsto od više od 200.000 interno raseljenih vratilo na Kosovo, dodajući da je takav broj posledica neprocesuiranja krivičnih dela, kao i opšta pravna nesigurnost nealbanaca.\nDačić je od šefa UNMIK-a zatražio da se u budućim izveštajima obrati pažnja na položaj povratnika na jugu Kosova, prenosi RTS.\n"Srbija je snažno i iskreno posvećena dijalogu sa Prištinom, uz posredovanje EU. Srbija je pokazala konstruktivnost i spremnost na kompromise. Dokazali smo to implementacijom niza složenih dogovora. Ovakav pristup nema alternativu... Nažalost napori koje Srbija ulaže da se kroz kompromis pronađu obostrano prihvatljiva rešenja ne prati i takav odnos druge strane", rekao je Ivica Dačić, koji pozvao predstavnike vlasti u Prištini da izvrrše preuzete obaveze, uključujući i formiranje Zajednice srpskih opština.\n"Projekat Republike Kosovo očigledno propada"\nRuski i kineski ambasador na sednici SB UN bili su za zadržavanje misije Unimka, dok su predstavnici Francuske, Velike Britanije i SAD bili za ukidanje. Ambasador Rusije pri UN Vasilij Nebenzja rekao je da se Moskva ne slaže sa "veoma optimističnim procenama" kosovske ambasadorke u SAD Vljore Čitaku. On je rekao da je dijalog između Beograda i Prištine u zastoju. Nebenzja je upozorio da događaji na Kosovu prete da uruše ceo sistem regionalne stabilnosti. Takođe je optužio Prištinu za "sabotiranje" sprovođenja sporazuma o formiranju Zajednice srpskih opština."Projekat Republika Kosova očigledno propada", rekao je ambasador Rusije.\nKosovska ambasadorka u SAD Vljora Čitaku ponovo je pozvala ambasadore Saveta bezbednosti UN da "prorede" dinamiku izveštavanja o stanju na Kosovu, optužujući Srbiju da "zloupotrebljava Savet bezbednosti kako bi projektovala paralalni svet".\nČitaku je zatražila da se redefiniše misija UNMIK-a, navodeći da ta misija "nije mirovna, jer mir već vlada na Kosovu".\nČitaku je diskriminaciju pripadnika manjinskih zajednica na Kosovu nazvala "pozitivnom", navodeći da je vlada u Prištini potrošila više od 50 miliona evra na položaj manjinskih zajednica i povratak raseljenih. Ona je, takođe, rekla da je broj od 200.000 raseljenih Srba "netačan".\nOna je, prenosi RTS, oštro kritikovala srpsko protivljenje članstvu Kosova u Interpolu i Unesku, navodeći da problemi današnjeg sveta nemaju granice, kao i da je odluka kineskih vlasti da ne izdaju vize zvaničnicima Kosova u dobroj meri uticala na odluku na kongresu Interpola. "Kosovo ostaje snažno privrženo dijalogu sa Srbijom", rekla je Čitaku.\nRuski ambasador pri UN Vasilij Nebenzja rekao je da se Moskva ne slaže sa optimističkim predstavama koje je iznela Vljora Čitaku, navodeći da dijalog između Beograda i Prištine "stagnira". Događaji na Kosovu prete da uruše ceo region, rekao je ruski ambasador. Hebezja je optužio Prištinu za "sabotiranje" sprovođenja sporazuma o formiranju Zajednice srpskih opštin\nŠef UNMIK-a Zahir Tanin upozorio je na sporost procesa sprovođenja dogovora proisteklih iz Briselskog dijaloga, uključujući i formiranje Zajednice srpskih opština. "Došlo je vreme za akciju umesto vremena za opravdanja", rekao je Tanin.\nKomentarišući inicijativu predsednika Srbije Aleksandra Vučića o unutrašnjemm dijalogu o Kosovu, Tanin je ocenio da takvi potezi koriste stanovnicima regiona...\n"Sve strane treba da odigraju svoju ulogu", rekao je Tanin. Šef UNMIK-a je, još jednom, pozvao sve strane da pruže maksimalan doprinos rasvetljavanju sudbine nestalih.\nHoće li se "pretresanje" prorediti?\nU novom Guterešovom izveštaju, kako je ranije objavljeno, ne pominje se inicijativa SAD, Francuske i Britanije da se sednice najmoćnijeg tela svetske organizacije o Kosovu, sa svaka tri meseca "prorede" na dve godišnje, što snažno podržavaju i predstavnici vlasti u Prištini. Takvom pristupu protive se Srbija i dve stalne članice Saveta bezbednosti - Rusija i Kina. U Guterešovom Izveštaju se zaključuje da prioriteti Misije UN ostaju unapređenje bezbednosti, stabilnosti i poštovanja ljudskih prava na Kosovu i u regionu, te da UNMIK nastavlja svoja konstruktivna angažovanja sa Prištinom i Beogradom, svim zajednicama na Kosovu i regionalnim i međunarodnim akterima.


Kompletira se tim Srbije - Olimpijski komitet Srbije\nOlimpijski komitet SrbijeZOI VankuverKompletira se tim Srbije\nKompletira se tim Srbije\nPrvi članovi misije OKS Vankuver 2010 u sastavu prof. dr Branislav Jevtić, šef Misije, Marina Leković sekretar i Ninoslav Cvetanović, fizioterapeut, stigli su u Vankuver 3. februara, gde su ih sačekali predstavnici Organizacionog komiteta (VANOC) i prevezli u Olimpijsko selo. Dan kasnije obavljen je sastanak DRM (Delegation regestration meeting) sa predstavnicima VANOC-a na kome su precizirana sva pitanja koja su prethodila dolasku sportista i službenih lica. Naša misija dobila je pohvale od strane organizatora za odličnu pripremu i blagovremeno dostavljanje svih podataka potrebnih za dolazak naše misije u Vankuver.\nSastanak misije našeg tima\nU petak, 5. februara u Vankuver su stigli naši nordijci i biatlonci. Zajedno sa dva člana naše bob posade koji su u Vankuveru od 31. januara, oni su prvi sportisti Srbije koji su ušli u prostorije našeg tima u Olimpijskom selu u Visleru.\nČlanovi Olimpijskog tima Srbije\nTimu OKS u sredu 10. februara, posle finalnih priprema u Evropi, pridružiće se sportistkinje i treneri u diciplinama alpskog skijanja, dok će se još dva člana bob tima i njihov trener pridružiti našoj delegaciji 17. februara.\nOlimpijsko selo u Visleru je visokog standarda što omogućava svim timovima maksimalnu posvećenost treninzima i takmičenjima. Podrška timu i misiji Olimpijskog komiteta Srbije u Vankuveru 2010. biće i šest asistenata, dodeljenih od VANOC-a, od kojih su petoro sa prostora bivše SFRJ.\nZastava Srbije u Olimpijskom selu u Visleru\nS obzirom na veliku vremensku razliku od devet sati u odnosu na Srbiju, Olimpijski komitet Srbije organizovao je da naši sportisti radi aklimatizacije provedu u Visleru najmanje osam dana, pre početka takmičenja. Ovaj period pruža mogućnost da naši sportisti obave treninge na olimpijskim borilištima, učestvuju u kulturnim programima i lično predstave olimpijski komitet Srbije, koji u ovoj 2010. godini slavi vek svog postojanja.\nDvojica sportista koji će se takmičiti u bobu, učestvovali su u programu instruktaže i treninga, što je bila vrlo važna aktivnost i program kojim je OKS želeo da pojača pripreme i podigne nivo bezbednosti sportista.\nŠef Misije, lekar i fizioterapeut posetili su Olimpijski park i upoznali sa rasporedom objekata, organizaciom prostora, treninga i takmičenja (pristup, dozvole za parking, pristup prostoru za zagrevanje i takmičenje…), a sportisti Srbije (bijatlon, cros country) obavili su svoje prve treninge na objektima i prostorima Olimpijskog parka u Visleru.\n← Otvorena izložba posvećena tenisu\nSrbija izbegla Belgiju →


Urnebesno - Pojavio se kompletan snimak Murinjovog pada! - Sportske.net\nUrnebesno - Pojavio se kompletan snimak Murinjovog pada!\nObjavljen je kompletan snimak Murinjovog dolaska na "Vembli" i neprijatnosti koju je doživeo.\nPonosan - Matić se oglasio nakon velikog priznanjaBio je na pragu Mančester junajteda, a onda se jedne noći sve pretvorilo u hororSrbin među 15 najboljih na svetu!Ko je najbolji golman na svetu?Istina je, progovorio Zidan!\nMnogi će nam zameriti što o Murinjovom padu pišemo u šaljivoj formi, ali kada uzmemo u obzir da je sa Portugalcem sve u redu ne možemo a da se ne nasmejemo.\nNa društvenim mrežama prvo su se pojavile fotografije Murinjovog pada ispred stadiona "Vembli", zatim su na red došli kraći snimci, a danas imamo i kompletnu sliku.\nMenadžer Mančester junajteda praktično je "bežao" od grupe navijača koja je pokušavala da mu priđe, a pokazalo se da nije trebalo da brza.\nPreskakanje konopaca predstavljalo je lošu ideju tako da je Murinjo završio na podu i na društvenim mrežama.\nPogledajte snimak koji traje nešto manje od minuta, a ako vam ovakve stvari nisu smešne zamolićemo vas da nam ne uzmete za zlo. Verujemo da malo zdravog smeha nije na odmet kada se zna da se Žoze Murinjo nije povredio.\n— ESPN FC (@ESPNFC) 10. септембар 2018.


Novi Zakon o fiskalizaciji u RS-u do kraja godine - Akta.ba\n13.06.2020. 11:19 / Izvor: SRNA\nRepublika Srpska bi do kraja godine trebalo da ima novi Zakon o fiskalizaciji kako bi bilo omogućeno uvođenje novog sistema u toj oblasti, rečeno je danas u Ministarstvu finansija, prenosi Srna.\nMinistar finansija Republike Srpske Zora Vidović rekla je da je izuzetno važno da RS dobije kvalitetan, automatizovani sistem koji će što manje zavisiti od ljudskog faktora da bi bile izbjegnute "duple kase" i lažiranje računa.\n"Od avgusta 2008. godine i prvih kasa u Republici Srpskoj, mnogi poslovni subjekti našli su način za izbjegavanje plaćanja poreza i zato je online sistem posredstvom kojeg bi Poreska uprava dobijala podatke o svakom plaćenom računu u realnom vremenu jedino rješenje", istakli su u Ministarstvu.\nU Ministarstvu finansija su pojasnili da je online sistem jednostavniji za poreskog obveznika i sigurniji za Poresku upravu.


petak, 16 oktobar 2020 23:06\nsreda, 14 oktobar 2020 16:34\nnedelja, 20 septembar 2020 22:42\nU Somboru Evropska nedelja mobilnosti protiče promovisanjem zdravih načina života - u centru pažnje briga za najmlađe\n* Evropska nedelja mobilnosti promoviše fizičku aktivnost i kretanje koje donosi dobrobit za zdravstveno stanje svih generacija. Kako bi najmađe Somborce podstakli da vreme provode na svežem vazduhu i u pokretu Grad Sombor je tokom ove godine obnovio i izgradio nova igrališta za decu, kako u gradu tako i u naseljenim mestima\nTokom juna Sombor je dobio i svoje prvo inkluzivno igralište u Parku heroja. Inicijativa za postavljanje dečijeg igrališta ove vrste kako smo već izveštavali, potekla je od Pokreta malih ljudi Srbije, a izgradnju su finansirali Grad Sombor i firma „Mobiliti“.\nOvo igralište namenjeno je za svu decu, tako da je prilagođeno i deci sa smetnjama u razvoju. Igralište je izgrađeno sa prilaznim stazama, mekanom gumenom podlogom i prilagođenim spravama za igranje, tako da sva deca imaju lak pristup i u njemu mogu nesmetano da se kreću i druže.\nsreda, 16 septembar 2020 14:28\nAntonija Nađ Kosanović, gradska većnica za sport, omladinu, decu i zdravstvo: Važno je da što više građana bude uključeno u Evropsku nedelju mobilnosti\nGrad Sombor i ove godine obeleževa Evropsku nedelju mobilnosti u okviru koje će se svakoga dana organizovati razne aktivnosti koje promovišu zdrave stilove života i inkluziju. U ovaj veliki međunaordni projekat uključen je i grad Sombor, pa je tako danas (sreda, 16. novembar) na Trgu sv.Đorđa (kod krsta), održana i prva aktivnost promocije zdravlja. Izjavu je ovim povodom dala članica Gradskog veća za oblast dece, omladine, sporta i zdravstva Antonija Nađ Kosanović\nGradska većnica za sport, omladinu, decu i zdravstvo Antonija Nađ Kosanović otvorila je manifestaciju u kojoj otpočetka daje primer\n- U toku Evropske nedelje mobilnosti širom Srbije se obeležavaju razni oblici aktivnosti, samim tim želimo da uključimo što veći broj naših sugrađana i na taj način da podignemo svesti o tome koliko je važno da se bave sportom -istakla je Antonija Nađ Kosanović. - Mogu da utiču na sementarni način života, što doprinosi celokupnom sopstvenom zdravlju. Evropska nedelja mobilnosti svakako ima za cilj da zajedno utičemo na pitanje mobilnosti i da koristimo urbano prevozno sredstvo. Želimo dakle da uključimo naše sugrađane da koriste prevozno sredstvo koje iziskuje prirodni oblik kretanja a to je bicikl, da manje koriste prevozna sredstva koja zagađuju životnu sredinu.\nNađ Kosanović je dopunila: - Kroz kampanju, svi zaintresovani učesnici će imati mogućnosti da se oprobaju u raznim fizičkim aktivnostima naravno vodeći računa o epidemiološkoj situaciji. Uz tehničku podršku Sportskog saveza grada Sombora i logistiku Sportskog centra Soko, lokalna samouprava odvaja određena sredstva, kako bismo omogućili svim našim sugrađanima da se bave sportom i da budu fizički aktivni. Iz svog iskustva znam koliko fizička aktivnost utiče na celokupan organizam i zdravlje čoveka. Ovde danas, sa Savetom za zdravlje, Gradskom organizacijom crvenog krsta i Zavodom za javno zdravlje, imamo mogućnosti da uz razgovor sa građanima i podelom flajera utičemo i promovišemo zdrave stilove života i zdrave navike.\nU okviru Evropske nedelje mobilnosti organizovana je i anketa na temu fizičke aktivnosti i navika koju možete da popunite na sledećem linku:\nOvogodišnje obeležavanje Evropske nedelje mobilnosti traje od 16. do 22. septembra a iz Srbije je uključeno 29 gradova i opština.\nFotografije (naslovna, u tekstu i u slajdovima ispod rubrike): Endi Vaš


Dvanaesti međunarodni turnir "Drvene Nogice – McLennan Cup 2016"\nPopularan veteranski i amaterski turnir koji se već više od decenije uspešno organizuje zahvaljujući entuzijazmu članova beogradskog kluba "Drvene Nogice", kao i svaki prethodni, i ovaj dvanaesti imaće međunarodni karakter. Zbog svog značaja već četiri godine nalazi se na listi značajnih sportskih manifestacija EUROHA (European Union Recreational and Oldtimers Hockey Association).\nTurnir će okupiti 14 ekipa iz sedam zemalja – Rusije, Slovačke, Rumunije, Bugarske, Slovenije, Hrvatske i Srbije. Među timovima učesnicima nalazi se sedam inostranih i pet domaćih timova koji će se nadmetati u dve starosne kategorije – do 40 i preko 40 godina. Na turniru učestvuju:\n"Molot", Moskva (Rusija)\n"Bucharest Black Sheep", Bukurešt (Rumunija)\n"LNH", Zagreb (Hrvatska)\n"Spartak", Subotica (Srbija)\n"GentlemeNS", Novi Sad (Srbija)\nTokom trodnevnog trajanja turnira biće odigrano ukupno 28 utakmica u skladu sa IIHF i CARHA (Canadian Adult Recreational Hockey Association) pravilima. Svi mečevi biće igrani u ledenoj dvorani "Pionir" u sledećim terminima: petak od 13 do 21.45 časova, subota od 9 do 20.45 i nedelja od 9 do 15.45 časova.\nTurnir "Drvene Nogice – McLennan Cup" već dvanaest godina se uspšeno organizuje sa ciljem negovanja ljubavi prema "najbržoj kolektivnoj igri na svetu". Ovo interesantno takmičenje dobilo je naziv po Donaldu MekLenanu, nekadašnjem ambasadoru Kanade u našoj zemlji i članu HK "Drvene Nogice" Beograd, kao jednoj od najzaslužnijih osoba za njegov nastanak i uopšte razvoj veteranskog i amaterskog hokeja u Srbiji.\nSP: Srbija nije dozvolila iznenađenje, „Orlovi“ sigurno savladali Kinu i obezbedili četvrto mesto\n"Drvene nogice" dočekale ekipu iz Tamperea, za goste igrao i ambasador Finske


Savjet ministara BiH danas ponovo o migrantima\n05/08/2019 u 13:08\nSavjet ministara Bosne i Hercegovine danas bi trebalo da razmatra informacije koje se odnose na sveobuhvatni plan mjera i aktivnosti radi rješavanja problema povećanog priliva migranata, stanje u oblasti migracija u Bosni i Hercegovini, kao i prijedlog sporazuma o pružanju pomoći i operativnoj saradnji u nadzoru granice.\nSjednicu u Sarajevu prati reporterka Hatka Nezirević.\nU planu je i rasprava o Nacrtu osnova za vođenje pregovora radi zaključivanja sporazuma o međudržavnoj naučnoj i tehničkoj saradnji u oblasti fizike visokih energija između Bosne i Hercegovine i Evropske organizacije za nuklearna istraživanja, te Nacrtu osnova za vođenje pregovora radi zaključivanja sporazuma između Savjeta ministara Bosne i Hercegovine i Vlade Velike Britanije o međunarodnom drumskom prevozu.\nSavjet ministara trebalo bi da razmotri i nacrte odluka o ratifikaciji nekoliko međunarodnih ugovora, prijedlog odluke o izmjenama i dopuni odluke o odobravanju projekta nabavke i izgradnje objekata za regionalne centre i Centralnu kancelariju Uprave za indirektno oporezivanje Bosne i Hercegovine i izgradnje i rekonstrukcije graničnih prelaza, kao i informaciju o izgradnji graničnih prelaza iz nadležnosti Uprave za indirektno oporezivanje.\nTrebalo bi da bude razmotrena i informacija o radu Zajedničkog komiteta za raspodjelu diplomatskokonzularne imovine bivše SFRJ za period 2018. zaključno sa aprilom 2019. godine – novi tekst, te informacija sa prijedlogom odluke o usvajanju plana o smjernicama politika tržišta rada i aktivnim mjerama zapošljavanja u Bosni i Hercegovini za 2019. godinu.\nIz Savjeta ministara je najavljeno da će na dnevnom redu biti i informacija u vezi sa godišnjim izvještajem o realizaciji odluke u vezi sa kvotom radnih dozvola za zapošljavanje stranaca za 2018. godinu i godišnji izvještaj i analiza realizacije odluke o utvrđivanju godišnje kvote radnih dozvola za zapošljavanje stranaca za 2018. godinu.